hotchpotch/miracl-hf-unified huggingface dataset:
การขาดแอนโดรเจน
การขาดแอนโดรเจน
หรือ ภาวะแอนโดรเจนทำงานพร่อง
เป็นภาวะทางการแพทย์ที่กำหนดโดยมีการทำงานเนื่องกับฮอร์โมนแอนโดรเจนในร่างกายไม่เพียงพอ
อาการในชายรวมทั้งการเสียความต้องการทางเพศ, ภาวะหย่อนสมรรถภาพทางเพศ, เป็นหมัน, อัณฑะ องคชาต และต่อมลูกหมากฝ่อ,
ภาวะเพศชายลดลง (เช่น ขนหน้าและขนตัวลดลง), 
กล้ามเนื้อฝ่อ, วิตกกังวล, ซึมเศร้า, ล้า, อาการหลอดเลือดหดขยาย (vasomotor symptom) เช่น ร้อนเนื้อร้อนตัว, 
นอนไม่หลับ, ปวดศีรษะ, และภาวะกระดูกพรุน
นอกจากนั้นแล้ว อาการของภาวะเอสโทรเจนทำงานเกิน (hyperestrogenism) เช่น เต้านมชายโตขึ้น (gynecomastia) และภาวะเพศหญิงเพิ่มขึ้น อาจปรากฏพร้อม ๆ กันในชาย
ส่วนหญิงจะมีอาการเสียความต้องการทางเพศ, ขนลดลง, ซึมเศร้า, ล้า, หลอดเลือดตีบในช่องคลอด (vaginal vasocongestion) ซึ่งทำให้เกิดตะคริว, อาการหลอดเลือดหดขยาย (vasomotor symptom) เช่น ร้อนเนื้อร้อนตัว ใจสั่น, นอนไม่หลับ, ปวดศีรษะ, ภาวะกระดูกพรุน, และกล้ามเนื้อฝ่อ
อาการของภาวะเอสโทรเจนทำงานพร่อง (hypoestrogenism) อาจมีได้ทั้งในสองเพศในกรณีที่ภาวะนี้รุนแรง เพราะว่า เอสโทรเจนสังเคราะห์มาจากแอนโดรเจน
ภาวะแอนโดรเจนทำงานพร่องเกิดจากการทำงานผิดปกติ หรือการไม่ทำงาน หรือการไม่มีต่อมบ่งเพศ ("hypergonadotropic hypogonadism"),
หรือความพิการของไฮโปทาลามัสหรือต่อมใต้สมอง ("hypogonadotropic hypogonadism") 
ซึ่งอาจมีสาเหตุต่าง ๆ มากมาย
รวมทั้งสภาพทางพันธุกรรม (เช่น gonadotropin-releasing hormone/gonadotropin insensitivity และเอนไซม์สังเคราะห์สเตอรอยด์บกพร่อง ),
เนื้องอก, การบาดเจ็บ (trauma), การผ่าตัด, ภาวะภูมิต้านตนเอง, การฉายรังสี (radiation therapy), การติดเชื้อ,
พิษ, ยา, และเหตุอื่น ๆ อีกมาก
นอกจากนั้นแล้ว ยังอาจเป็นอาการของ androgen insensitivity syndrome หรือภาวะเอสโทรเจนทำงานเกิน (hyperestrogenism)
และอายุที่มากขึ้นก็อาจเป็นปัจจัยของภาวะนี้ เพราะว่า ระดับแอนโดรเจนจะลดลงตามอายุ
ภาวะนี้ปกติจะไม่เช็คในหญิงที่มีสุขภาพดี
การรักษาอาจรวมการให้ฮอร์โมนแอนโดรเจนแทน (hormone replacement therapy) ทั้งในหญิงชาย
หรือว่า อาจให้ gonadotropin-releasing hormone (GnRH) หรือ gonadotropin-releasing hormone agonist (GnRH agonist) หรือ gonadotropin ในกรณีที่เป็น "hypogonadotropic" hypoandrogenism
องค์การอาหารและยาสหรัฐ (FDA) รายงานในปี 2558 ว่า ทั้งประโยชน์และความปลอดภัยในการรักษาด้วยฮอร์โมนเทสโทสเตอโรนสำหรับผู้ที่มีระดับฮอร์โมนต่ำเนื่องจากอายุยังไม่ชัดเจน
และ FDA ก็บังคับบริษัทจำหน่ายเทสโทสเตอโรนให้พิมพ์คำเตือนว่า ยามีโอกาสเพิ่มความเสี่ยงกล้ามเนื้อหัวใจตายเหตุขาดเลือดและโรคหลอดเลือดสมอง
โรคนอนชักนำโดยกาเฟอีน
โรคนอนชักนำโดยกาเฟอีน
หรือ โรคนอนเหตุกาเฟอีน
เป็นโรคทางจิตเวชที่เป็นผลของการรบริโภคกาเฟอีน (เช่นจากกาแฟ) ที่เป็นสารกระตุ้นมากเกินไป
"ถ้าบริโภคกาเฟอีนก่อนนอนหรือตลอดวัน อาจหลับได้ช้า ลำดับการนอนปกติอาจเปลี่ยนไป และคุณภาพการนอนอาจลดลง"
กาเฟอีนจะลดระยะการนอน slow-wave sleep (ระยะ 3 และ 4) ในวงจรการนอนหลับในเบื้องต้น และลดระยะ rapid eye movement sleep (REM sleep) ในวงจรภายหลัง
กาเฟอีนจะเพิ่มจำนวนคราวที่ตื่น และระดับที่บริโภคสูงตอนเย็นจะเพิ่มความล่าช้าในการหลับ
ในผู้สูงอายุ การใช้ยาที่มีกาเฟอีนสัมพันธ์กับความลำบากในการนอนหลับ
เกณฑ์วินิจฉัยสำหรับโรคนี้ในคู่มือการวินิจฉัยและสถิติสำหรับความผิดปกติทางจิต (DSM-IV) รวมทั้งการนอนไม่หลับอย่างมีนัยสำคัญ ซึ่งต้องเกิดจากผลทางกายของกาเฟอีนเท่านั้นโดยยืนยันด้วยการตรวจ
ถ้าปัญหาการนอนอธิบายได้เพราะเหตุโรคนอนเนื่องจากการหายใจ, ภาวะง่วงเกิน, โรคนอนเหตุจังหวะรอบวัน (circadian rhythm sleep disorder), หรือความผิดปกติทางจิตอื่น ๆ ก็จะไม่วินิจฉัยว่าเป็นโรคนี้
โรคนี้ทำให้เกิดความพิการในการใช้ชีวิตอย่างสังเกตได้ในคนไข้
การบริโภคกาเฟอีนมากเกินอาจทำให้เกิดภาวะพิษ
ซึ่งกำหนดด้วยอาการอยู่ไม่สุข กายใจไม่สงบ ตื่นเต้น คำพูดหรือความคิดวนเวียน และการนอนไม่หลับ
แม้แต่กาเฟอีนขนาดเท่ากับกาแฟแก้วเดียว ก็สามารถทำให้นอนหลับช้าและลดคุณภาพการนอนโดยเฉพาะระยะหลับลึกที่ไม่ใช่ REM sleep
กาเฟอีนขนาดเดียวกันในตอนเช้าก็ยังสามารถมีผลเช่นนี้ในคืนนั้น ดังนั้น หลักอนามัยในการนอนอย่างหนึ่งที่ทำได้ก็คือหยุดบริโภคกาเฟอีน
กาเฟอีนเข้าสู่เลือดผ่านกระเพาะและลำไส้เล็ก และสามารถมีผลกระตุ้นเพียงแค่ 15 นาทีหลังจากบริโภค
เมื่ออยู่ในร่างแล้ว จะสามารถคงอยู่ได้หลาย ชม. ร่างกายจะกำจัดครึ่งหนึ่งที่บริโภคในประมาณ 6 ชม.
เมื่อกาเฟอีนไปถึงสมอง มันจะเพิ่มการหลั่งนอร์เอพิเนฟริน ซึ่งเป็นสารสื่อประสาทที่เกี่ยวข้องกับการตอบสนองโดยสู้หรือหนี
และเพิ่มทั้งการทำงานของนิวรอนและอาการที่คล้ายกับเมื่อเกิดคราวตื่นตระหนก (panic attack)
แม้ว่า กาเฟอีนจะมีหลักฐานว่าลดคุณภาพการนอน แต่ก็ไม่มีหลักฐานว่ามีผลอย่างเดียวกันต่อทุกคน
และบางคนก็รายงานว่าไม่มีปัญหาการนอนแม้ว่าจะบริโภคกาเฟอีนเป็นปกติ
การทานกาเฟอีนเป็นปกติอาจจะธรรมดาสำหรับบางคน ดังนั้น จึงเข้าใจได้ว่ายังสามารถนอนพอได้อย่างไร
หลักฐานนี้แสดงว่า กาเฟอีนขัดขวางกลไกการปรับ (modulatory) ระบบควบคุมการนอนหลับแทนการขัดขวางวงจรประสาทควบคุมการนอนที่เป็นพื้นฐาน
โดยที่สุดแล้ว นิสัยการหลับนอนที่สม่ำเสมอเป็นเรื่องสำคัญในคุณภาพทั่วไปและเวลาการนอน
งานศึกษาปี 2556 ประเมินความสัมพันธ์ระหว่างการพัฒนาของเปลือกสมองกับการนอนหลับ และดูว่าสิ่งเหล่านี้ได้รับอิทธิพลจากการบริโภคกาเฟอีนเช่นไร
โดยวัดทั้งการนอนหลับและการพัฒนาของสมองทางสรีรวิทยาไฟฟ้า และข้อมูลเกี่ยวกับพฤติกรรมและโครงสร้างอื่น ๆ ของลูกหนู
แล้วพบผลที่คล้ายกับมนุษย์คือกาเฟอีนมีผลกระตุ้นชั่วคราวและเปลี่ยนการดำเนินของคลื่น slow wave ในช่วงนอนหลับ
นอกจากจะมีผลต่อการนอนแล้ว ยังมีผลต่อการเจริญเติบโต
โดยที่สุดแล้ว งานศึกษาแสดงว่าการบริโภคกาเฟอีนในช่วงพัฒนาการวิกฤต (critical developmental period) มีผลระยะยาวต่อการนอนและพัฒนาการของสมอง
ลีอินอิม
ลีอินอิม ( ? — ค.ศ. 1388) ขุนนางผู้ทรงอำนาจในช่วงปลายยุค ราชวงศ์โครยอ ซึ่งมีนโยบายสนับสนุนฝ่าย ราชวงศ์หยวน ของมองโกล
เมื่อ พระเจ้าคงมิน ซึ่งมีนโยบายสนับสนุน ราชวงศ์หมิง และต่อต้านราชวงศ์หยวนถูกปลงพระชนม์โดยฝีมือทหารของพระองค์เองขณะบรรทมเมื่อ ค.ศ. 1371 และยกเจ้าชายวังอูพระโอรสของพระเจ้าคงมินขึ้นสืบราชบัลลังก์เป็นกษัตริย์หุ่นเชิดโดยลีอินอิมชักใยกุมอำนาจเหนือพระองค์และตั้งตนเองเป็นพระบิดาบุญธรรมของพระเจ้าอูทำให้มีขุนนางในราชสำนักที่สนับสนุนราชวงศ์หยวนอย่าง ชอยยัง และนายพลที่สนับสนุนราชวงศ์หมิงอย่าง ลีซองกเย ไม่พอใจตัดสินใจร่วมมือกันโค่นอำนาจของลีอินอิมลงได้สำเร็จพร้อมกับเนรเทศกลับไปอยู่ที่บ้านเกิดและชอยยังก็ได้ครองอำนาจในราชสำนักแทน
ลีอินอิมถึงแก่อสัญกรรมเมื่อ ค.ศ. 1388 ด้วยการรับโทษให้ดื่มยาพิษที่ประทานมา
มิซูโตะ อควา
อควา มิซูโตะ () เป็น นักเขียนการ์ตูน ในสังกัดการ์ตูนตาหวาน ในปี พ.ศ. 2540 ชื่อเรื่อง "Sakura no Hanasaku Negaigoto" อควาได้ตีพิมพ์หนังสือการ์ตูนเล่มเดียวจบมากกว่า 30 ชุด แต่ที่นิยมมากที่สุดก็คือเรื่อง "Yume Kira Dream Shoppe" (จัดพิมพ์ในสำนักพิมพ์บงกช ใช้ชื่อว่า "ร้านแห่งความฝัน"), "อธิษฐานเครื่องรางมหัศจรรย์", "รัตติกาลมหัศจรรย์" และ "ALMIGHTY X 10 บริษัทรับจ้างปิ๊ง"
พงษ์พัฒน์ (อัลบั้มเพลง)
พงษ์พัฒน์ สตูดิโออัลบั้มเต็มชุดแรกของอ๊อฟ พงษ์พัฒน์ วชิรบรรจง ออกวางแผงครั้งแรกเมื่อ พ.ศ. 2531 ภายใต้สังกัด คีตาแผ่นเสียงและเทป (คีตา เรคคอร์ดส ในเวลาต่อมา) โดยมีจิก ประภาส ชลศรานนท์ เป็นโปรดิวเซอร์
งานเพลงในอัลบั้มชุดนี้เป็นผลงานเพลงร็อกซึ่งเพลงที่ประสบความสำเร็จและโด่งดังมาจนถึงทุกวันนี้อาทิ ตัวสำรอง อีกนาน ความสุขเล็ก ๆ เป็นต้นและได้มีงานคอนเสิร์ตเปิดอัลบั้มในวันที่ 19 ตุลาคม พ.ศ. 2531 ที่ มหาวิทยาลัยรามคำแหง
หลังจากการโปรโมทอัลบั้มชุดนี้เริ่มซาลงเขาได้เข้าห้องอัดเพื่อทำอัลบั้มชุดใหม่
พระเจ้าอันจงแห่งโครยอ
พระเจ้าอันจงแห่งโครยอ ( , ? — 7 กรกฎาคม ค.ศ. 996) มีพระนามเดิมว่า องค์ชายวังอุก เป็นพระราชโอรสองค์ที่ 13 ในพระเจ้าแทโจ ที่ประสูติแต่พระราชินีซินซอง จากตระกูลคิมแห่งคยองจูซึ่งพระนางซินซองเป็นเจ้าหญิงจากราชวงศ์ชิลลาทำให้องค์ชายวังอุกมีเชื้อสายของราชวงศ์ชิลลา
พระนามขององค์ชายวังอุกนั้นพ้องเสียงกับพระเชษฐาต่างพระมารดาพระองค์หนึ่งคือ องค์ชายวังอุก พระโอรสองค์ที่ 8 ในพระเจ้าแทโจที่ประสูติแต่ พระนางชินมย็องซุนซ็อง เพียงแต่เขียนไม่เหมือนกันทำให้องค์ชายวังอุกหรือองค์ชาย 13 มีอีกพระนามหนึ่งว่า แพ็คอา
พระองค์ได้อภิเษกกับ สมเด็จพระราชินีฮอนจอง อดีตพระมเหสีใน พระเจ้าคย็องจง พระราชาลำดับที่ 5 และมีพระโอรสเพียงองค์เดียวคือ องค์ชายวังซุน
องค์ชายวังอุกสิ้นพระชนม์เมื่อวันที่ 7 กรกฎาคม ค.ศ. 996 ในภายหลังเมื่อองค์ชายวังซุนขึ้นสืบราชบัลลังก์เป็น พระเจ้าฮย็อนจง พระราชาลำดับที่ 8 พระองค์ได้สถาปนาพระราชบิดาที่สิ้นพระชนม์ไปแล้วขึ้นเป็นพระราชามีพระนามว่า พระเจ้าอันจง
โรคสั่นเพ้อเหตุขาดสุรา
โรคสั่นเพ้อเหตุขาดสุรา หรือ กลุ่มอาการขาดแอลกอฮอล์() เป็นกลุ่มอาการซึ่งอาจเกิดในผู้ติดสุรา อาการทั่วไปของผู้ป่วยได้แก่ วิตกกังวล, สั่น, เหงื่อออก, อาเจียน, อัตราชีพจรไว และมีไข้อ่อนๆ ส่วนอาการขั้นรุนแรงได้แก่ ชัก, ได้ยินเสียงหรือเห็นภาพหลอน และคลุ้มคลั่ง อาการมักจะเริ่มแสดงออกราว 6 ชั่วโมงภายหลังการดื่มสุราครั้งล่าสุด และจะมีอาการไปจนถึง 24 หรือ 72 ชั่วโมง อย่างเลวร้ายที่สุดอาจกินเวลาถึงเจ็ดวัน
เครื่องปฏิกรณ์ความร้อนนิวตรอน
เครื่องปฏิกรณ์ความร้อนนิวตรอน () คือ เครื่องปฏิกรณ์นิวเคลียร์แบบใช้ช้าหรือความร้อนนิวตรอน ("ความร้อน" ที่นี้ไม่ได้หมายความถึงความร้อนในทางความรู้สึกจริง แต่หมายถึงในทางสภาพสมดุลทางความร้อนด้วยปฏิกิริยาระดับกลางของเชื้อเพลงเครื่องปฏิกรณ์ ตัวหน่วงความเร็ว และโครงสร้าง ซึ่งมีพลังงานต่ำกว่านิวตรอนเร็วที่เป็นผลิตภัณฑ์ขั้นต้นของการแบ่งแยกนิวเคลียส (ฟิชชัน))
ในเครื่องปฏิกรณ์โรงไฟฟ้านิวเคลียร์ส่วนมากเป็นเครื่องปฏิกรณ์ความร้อนและใข้ตัวหน่วงนิวตรอนในการลดความเร็วนิวตรอน จนกว่ามันจะเข้าใกล้พลังงานจลน์โดยเฉลี่ยของอนุภาคโดยรอบ นั่นคือเพื่อลดความเร็วของนิวตรอนให้ความร้อนนิวตรอนต่ำลง นิวตรอนไม่มีประจุไฟฟ้าช่วยให้พวกมันทะลวงลึกลงไปถึงเป้าหมายและใกล้กับนิวเคลียสได้ ดังนั้น การกระจายนิวตรอนโดยแรงนิวเคลียร์ บางนิวไคลด์จึงมีการกระจายขนาดใหญ่
ครอสส์เซกชั่นนิวเคลียร์ของยูเรเนียม-235 สำหรับความช้าของความร้อนนิวตรอนอยู่ที่ประมาณ 1000 บาร์น ขณะที่นิวตรอนเร็วอยู่ในอันดับ 1 บาร์น เพราะฉะนั้นความร้อนนิวตรอนมีแนวโน้มมากขึ้นที่จะเป็นเหตุให้ยูเรเนียม-235 เกิดการฟิชชันมากกว่าจะถูกจับโดยยูเรเนียม-238 หากนิวตรอนอย่างน้อยหนึ่งตัวจากยูเรเนียม-235 เกิดฟิชชันปะทะกับนิวเคลียสอื่นและเป็นสาเหตุให้เกิดการแบ่งแยกนิวเคลียส จากนั้นปฏิกิริยาลูกโซ่นิวเคลียร์จะดำเนินการต่อ หากปฏิกิริยาดำรงอยู่ได้ด้วยตัวมันเอง จะเรียกว่าปฏิกิริยาวิกฤต (Critical reaction) และมวลของยูเรเนียม-235 จะต้องการผลิตภัณฑ์เงื่อนไขวิกฤต (Critical condition) เรียกว่า มวลวิกฤต
เครื่องปฏิกรณ์ความร้อนประกอบด้วยดังต่อไปนี้
ชับแช
ชับแช () เป็นอาหารเกาหลีชนิดหนึ่ง ได้จากการนำวุ้นเส้นที่ทำจากแป้งมันเทศไปผัดในน้ำมันงากับผักชนิดต่าง ๆ (ตามปกติจะใช้แคร์รอต, หัวหอม, ผักโขม และเห็ดหั่นเป็นเส้นบาง ๆ) ปรุงรสด้วยซีอิ๊วและน้ำตาลทราย ตกแต่งด้วยเมล็ดงาและพริกหั่นแฉลบ จะเสิร์ฟขณะร้อนหรือเย็นก็ได้
ชาวเกาหลีมักทำชับแชรับประทานกันในงานเลี้ยงและโอกาสพิเศษ โดยเพิ่มเนื้อวัวและผักตามฤดูกาลเข้าไป โดยทั่วไปมักเสิร์ฟอาหารจานนี้เป็นกับข้าว แต่จะเสิร์ฟเป็นอาหารจานหลักก็ได้ บ่อยครั้งจะเสิร์ฟกับข้าวสวย หากมีข้าวด้วยจะเรียกอาหารจานนี้ว่า "ชับแชบับ" () โดยคำว่า "พับ" () แปลว่า "ข้าว"
พระนางซินซ็อง
สมเด็จพระจักรพรรดินีซินซอง ตระกูลคิมแห่งคย็องจู () พระมเหสีองค์ที่ 5 ใน พระเจ้าแทโจ ปฐมกษัตริย์แห่ง ราชวงศ์โครยอ เป็นพระมารดาของ องค์ชายวังอุก พระราชโอรสองค์ที่ 13 และเป็นพระอัยยิกาของ พระเจ้าฮย็อนจง พระราชาลำดับที่ 8
พระราชินีซินซองประสูติที่ คย็องจู ในตระกูลคิมแห่งคย็องจูอันเป็นตระกูลของอดีตพระราชาแห่ง ชิลลา ทำให้พระองค์มีพระอิสริยยศเป็นองค์หญิงแห่งชิลลาเมื่อชิลลาล่มสลายพระองค์ได้อภิเษกกับพระเจ้าแทโจและมีพระโอรสพระองค์เดียวคือ องค์ชายวังอุก
พระเจ้ามุนว็อนแห่งโครยอ
พระเจ้ามุนว็อนแห่งโครยอ () มีพระนามเดิมว่า องค์ชายวังจ็อง เป็นพระราชโอรสองค์ที่ 14 ใน พระเจ้าแทโจ ที่ประสูติแต่ พระนางชินมย็องซุนซ็อง () และเป็นพระราชอนุชาร่วมพระราชมารดาเดียวกับ พระเจ้าจองจงที่ 1 พระราชาลำดับที่ 3 และ พระเจ้าควางจง พระราชาลำดับที่ 4
นวพล นครหลวงโปรโมชั่น
นวพล นครหลวงโปรโมชั่น หรือ นวพล ศ.รุ่งวิสัย (ชื่อจริง: นวพล ไขกัญหา; ชื่อเล่น: วัฒน์; เกิดเมื่อวันที่ 2 กันยายน พ.ศ. 2534; ที่อำเภอสีคิ้ว จังหวัดนครราชสีมา) เป็นนักมวยสากลอาชีพชาวไทย เป็นน้องชายแท้ ๆ ของสุริยัน ศ.รุ่งวิสัย อดีตแชมป์โลกในรุ่นซูเปอร์ฟลายเวท (115 ปอนด์) ของสภามวยโลก (WBC)
นวพลเกิดในครอบครัวที่สมาชิกของครอบครัวทั้งหมดเป็นนักมวย นวพลต้องการเป็นนักมวยตามความฝันของบิดาเนื่องจากเกรงว่าลูกจะมีพฤติกรรมไม่เหมาะสม โดยผู้เป็นบิดาได้สั่งสอนว่า ""การเป็นนักมวยที่เก่งจะสร้างชื่อเสียงให้เราและครอบครัว เป็นนักเลงคนก็รู้จักเหมือนกัน แต่คนละแบบ ลูกอยากได้แบบไหน""
นวพลขึ้นชกมวยครั้งแรกในแบบมวยไทยเมื่อครั้งเป็นนักเรียนประถมศึกษาปีที่ 2
นวพลขึ้นชกมวยสากลอาชีพครั้งแรกเมื่อวันที่ 24 ธันวาคม พ.ศ. 2553 โดยชนะคะแนน 6 ยก พลังพล ชัยยงค์ยิม ที่ มหาวิทยาลัยราชภัฏศรีสะเกษ ตำบลโพธิ์ อำเภอเมืองศรีสะเกษ จังหวัดศรีสะเกษ ร่วมรายการเดียวกับสุริยันพี่ชาย และ นภาพล ศ.รุ่งวิสัย ชิงแชมป์สภามวยโลกเอเชีย (WBC Asia) ที่ว่างลง ต่อจากนั้น ขึ้นชกพัฒนาฝีมืออีก 4 ครั้ง ชนะรวด ก่อนได้รับโอกาสชิงแชมป์ชิงแชมป์สภามวยโลกเอเชีย (WBC Asia) รุ่นฟลายเวทที่ว่าง เมื่อวันที่ 11 ตุลาคม พ.ศ. 2554 ชนะคะแนน อัลวี่ อัลฮับซี อินโดอันตราย ที่ ร้านอาหารเดอะไพเรทส์ ตำบลประชาธิปัตย์ อำเภอธัญบุรี จังหวัดปทุมธานี และสามารถป้องกันตำแหน่งได้หลายครั้งและชกนอกรอบชนะหลายครั้ง จนได้รับโอกาสขึ้นชิงแชมป์โลกที่ว่างของสภามวยโลก (WBC) รุ่นฟลายเวท กับ ฮวน เฮอร์นันเดซ นาบาเรตเต นักมวยชาวเม็กซิกัน ในวันที่ 4 มีนาคม พ.ศ. 2560 ณ อาคารนิมิบุตร สนามกีฬาแห่งชาติ กรุงเทพมหานคร ในฐานะที่นวพลเป็นรองแชมโลกอันดับ 1 และเฮอร์นันเดซเป็นรองแชมป์โลกอันดับ 2 เนื่องจาก โรมัน กอนซาเลซ นักมวยชาวนิการากัวเจ้าของตำแหน่งเดิมได้สละตำแหน่งไปเพื่อขยับไปเป็นแชมป์โลกในรุ่น 115 ปอนด์แทน โดยการชกครั้งนี้ทางนครหลวงโปรโมชั่น ต้นสังกัด ร่วมกับบริษัท บีอีซี-เทโร เอ็นเตอร์เทนเม้นท์ จำกัด (มหาชน) ได้จัดรูปแบบการแข่งขันให้มีแสงสีเสียง และจำหน่ายบัตรเข้าชมเหมือนการชกมวยโลกระดับโลก เพื่อเป็นการยกระดับการจัดมวยสากลอาชีพในประเทศไทย ซึ่งทางนวพลได้ซ้อมเข้มโดยลงนวม299ยก ผลการชกปรากฏว่า นวพลเป็นฝ่ายแพ้ทีเคโอไปเพียงแค่ยกที่ 3 ในช่วงปลายยก หลังจากโดนเฮอร์นันเดซไล่ชกอยู่ฝ่ายเดียวโดยไม่มีการตอบโต้ ซึ่งก่อนหน้านั้นนวพลก็ได้ถูกหมัดของเฮอร์นันเดซลงไปให้กรรมการนับ 8 มาแล้ว ทั้งที่ในยกที่ 2 นวพลใช้หมัดตัดลำตัวชกได้ดี ซึ่งที่ลงนวมไป 299 ยกนั้น ไม่มีประโยชน์ถึง 296 ยก
วัดอภัยคีรีวิหาร
"วัดอภัยคีรีวิหาร"' (Abhayagiri) เป็นวัดศาสนาพุทธนิกายเถรวาทในความอุปถัมภ์ของพระเจ้าวัฏฏคามิณีอภัย เป็นวัดที่มีชื่อคู่กันกับวัดมหาวิหารซึ่งมีปรากฏอยู่ในพระไตรปิฎก ปัจจุบันปรากฏอยู่ภายในกำแพงเมืองเก่านครอนุราธปุระ ประเทศศรีลังกา มีอายุอยู่ในราวสมัยพุทธศตวรรษที่ 4 ซึ่งเป็นยุคสมัยแรกๆที่มีการจารพุทธพจน์ลงในใบลาน วัดอภัยคีรีวิหารมีพระสงฆ์จำนวนมาก มีเจดีย์ปราสาท ศาสนวัตถุ และระบบชลประทานที่ก้าวหน้าภายในสำนัก ซึ่งเหตุการณ์ตามการศึกษาประวัติศาสตร์กล่าวว่า วัดสำนักอภัยคีรีวิหาร และวัดในสำนักมหาวิหาร ได้ชื่อว่าแยกออกจากกันชัดเจนยิ่งขึ้นในสมัยนี้ เพราะการจลาจลในราชสำนักและการให้ความช่วยเหลือต่อพระเจ้าวัฏฏคามิณีอภัยของสำนักสงฆ์อภัยคีรี
สำนักอภัยคีรีวิหารเป็นแหล่งต้นตอในการสร้างหนังสือปกรณ์วิเศษ ชื่อ วิมุตติมรรค อันเป็นคัมภีร์หนึ่งที่มีความสำคัญของพุทธศาสนาเถรวาท คณาจารย์ที่ได้รับการยกย่องเชิดชูของสำนักอภัยคีรีวิหาร ชื่อ พระอุปติสสะเถระ ผู้รจนาคัมภีร์วิมุตติมรรคไว้เป็นแบบ และพระสังฆมิตตเถระผู้โต้วาทีมีชัยชนะเหนือคณะสงฆ์สำนักมหาวิหาร และเหตุการณ์ในสมัยนั้นยังปรากฏว่าพระจักรพรรดิจีนได้จัดราชทูตมาทูลขอภิกษุณีสงฆ์สำนักอภัยคีรีวิหารไปเพื่อประดิษฐานพระศาสนาด้วย พระเถรีผู้เป็นหัวหน้าคณะภิกษุณีในครั้งนี้คือพระเทวสาราเถรี พระภิกษุณีสงฆ์ในสายนี้มีการสืบต่อกันเรื่อยมาในชื่อว่านิกายธรรมคุปต์ และได้มีวัดภิกษุณีแห่งแรกในประเทศจีน ที่พระจักรพรรดิถวายนามว่าวัด วินฟุ (Vinfu Monastery)
พระนางชินด็อก
พระมเหสีชินด็อก (; ) เป็นพระมเหสีองค์ที่ 2 ใน พระเจ้าแทโจ ปฐมกษัตริย์แห่ง ราชวงศ์โชซ็อน แต่พระองค์นับเป็นพระมเหสีองค์แรกแห่งโชซ็อนเนื่องจาก พระมเหสีชินอึย () พระมเหสีองค์แรกของพระเจ้าแทโจสิ้นพระชนม์เมื่อ ค.ศ. 1391 หรือ 1 ปีก่อนสถาปนาราชวงศ์โชซ็อน
พระมเหสีชินด็อกประสูติในสกุลคังแห่งกุกซานเมื่อวันที่ 12 กรกฎาคม ค.ศ. 1356 ในรัชสมัย พระเจ้าคงมิน แห่ง ราชวงศ์โครยอ เป็นธิดาของ คังยุนซอง และ คังฮูหยิน ต่อมาได้อภิเษกสมรสกับพระเจ้าแทโจเมื่อครั้งยังเป็นนายทหาร ลีซองกเย และมีพระประสูติกาลพระราชโอรส 2 พระองค์ พระราชธิดา 1 พระองค์คือ
เมื่อลีซองกเยได้ปราบดาภิเษกขึ้นเป็นพระเจ้าแทโจ ปฐมกษัตริย์แห่งราชวงศ์โชซ็อนในวันที่ 5 สิงหาคม ค.ศ. 1392 โปรดเกล้าฯสถาปนาพระชายาสกุลคังขึ้นเป็น พระมเหสีฮย็อนบี (顯妃) ต่อมาพระเจ้าแทโจได้สถาปนา ลีพังซ็อก หรือองค์ชายอึยอันแดกุน พระราชโอรสพระองค์รองที่ประสูติแต่พระมเหสีฮย็อนบีขึ้นเป็นองค์ชายรัชทายาท หรือวังเซจา(王世子) ทำให้บรรดาพระราชโอรสที่ประสูติแต่พระมเหสีชอลบี (節妃) ซึ่งเป็นพระมเหสีพระองค์แรกที่เสด็จสวรรคตไปแล้วไม่พอพระทัย โดยเฉพาะลีพังวอน องค์ชายจองอัน พระราชโอรสพระองค์ที่ 5 ซึ่งมีส่วนช่วยให้พระเจ้าแทโจได้ครองราชบัลลังก์
พระมเหสีฮย็อนบีเสด็จสววรคตเมื่อวันที่ 15 กันยายน ค.ศ. 1396 สิริพระชนมพรรษา 40 พรรษา หลังจากนั้นอีกเพียง 2 ปีพระราชโอรสทั้งสองของพระองค์ก็ถูกปลงพระชนม์โดยพระเชษฐาต่างพระชนนีคือ องค์ชายจองอัน พร้อมกับ ช็อง โด-จ็อน อัครมหาเสนาบดี
ต่อมาในปีค.ศ. 1669 ในรัชกาลพระเจ้าฮย็อนจง (朝鮮顯宗) โปรดให้เฉลิมพระนามถวายแด่พระมเหสีฮย็อนบี สกุลคัง พระมเหสีพระองค์ที่ 2 ในพระเจ้าแทโจ องค์ปฐมกษัตริย์แห่งราชวงศ์โชซ็อนขึ้นเป็นพระมเหสีซุนวอน ฮย็อน-กย็อง ชินด็อก วังฮู (顺元顯敬神德王后)
ต่อมาในรัชกาลพระเจ้าโกจง เมื่อยกฐานะราชอาณาจักรโชซ็อนขึ้นเป็นจักรวรรดิ จึงโปรดให้เฉลิมพระยศย้อนหลังถวายแด่บูรพกษัตริย์และพระมเหสีรัชกาลก่อนๆขึ้นเป็น จักรพรรดิและจักรพรรดินีด้วย ในส่วนของพระมเหสีชินด็อกนั้น ถวายพระนามว่า สมเด็จพระจักรพรรดินีชินด็อก โกฮวางฮู (神德高皇后)
แทรปพิสต์-1
แทรปพิสต์-1 () หรือ 2MASS J23062928-0502285 เป็นดาวฤกษ์แคระเย็นจัด (ultra-cool dwarf star) ตั้งอยู่ห่างออกไป 39.5 ปีแสง อยู่ในกลุ่มดาวคนแบกหม้อน้ำ
ทีมนักดาราศาสตร์นำโดยมีกาแอล ฌียง (Michaël Gillon) แห่งสถาบันดาราศาสตร์ฟิสิกส์และธรณีฟิสิกส์ มหาวิทยาลัยลีแยฌ ประเทศเบลเยียม ใช้กล้องโทรทรรศน์ขนาดเล็กสำหรับตรวจจับการผ่านหน้าของดาวเคราะห์และดาวเคราะห์แรกเริ่ม (Transiting Planets and Planetesimals Small Telescope; TRAPPIST) ซึ่งเป็นกล้องโทรทรรศน์ในหอดูดาวลาซียาในทะเลทรายอาตากามา ประเทศชิลี เพื่อสังเกตดาวฤกษ์และค้นหาดาวเคราะห์ที่โคจรรอบดาวฤกษ์นี้ เทคนิคที่ใช้ค้นหาคือการตรวจสอบการเคลื่อนผ่านหน้าดาวฤกษ์ ทำให้พวกเขาค้นพบดาวเคราะห์ขนาดใกล้เคียงกับโลกจำนวน 3 ดวงโคจรรอบดาวฤกษ์แคระแดงดวงนี้ ดาวเคราะห์ชั้นในสุดสองดวงอยู่ใต้ภาวะไทดัลล็อกกับดาวฤกษ์แม่ คือจะหันหน้าเพียงด้านเดียวเข้าหาดาวฤกษ์แม่ตลอดเวลา ส่วนอีกหนึ่งดวงอยู่ในเขตอาศัยได้ (habitable zone) ทีมนักดาราศาสตร์เฝ้าสังเกตการณ์ตั้งแต่ช่วงเดือนกันยายนถึงธันวาคม ค.ศ. 2015 และเผยแพร่การค้นพบของพวกเขาในวารสาร "Nature" ในเดือนพฤษภาคม 2016
ในวันที่ 22 กุมภาพันธ์ 2017 นักดาราศาสตร์ได้ออกประกาศเพิ่มเติมว่าค้นพบดาวเคราะห์นอกระบบเพิ่มในระบบแทรปพิสต์-1 อีก 4 ดวง ทำให้จำนวนดาวเคราะห์ที่โคจรในระบบนี้มีทั้งสิ้นถึง 7 ดวง ในจำนวนนี้มีอย่างน้อย 3 ดวงที่โคจรอยู่ในเขตอาศัยได้
ความวิตกกังวล
วิตกกังวล (Anxiety) เป็นอารมณ์อันไม่พึงประสงค์ที่เกิดจากความยุ่งเหยิงภายในจิตใจ มักเกิดขึ้นพร้อมกับพฤติกรรมทางประสาท อาทิ ความแปรปรวนทางอารมณ์, ความวิตกกังวลทางกาย และภาวะคิดรำพึงความวิตกกังวลเป็นรู้สึกเชิงลบที่เป็นนามธรรม เกิดขึ้นได้เมื่อครุ่นคิดคาดการณ์ถึงสิ่งที่จะเกิดขึ้นในอนาคต อาทิ คิดเรื่องที่ตนเองจะตาย และการคิดคำนึงถึงเรื่องต่างๆ ความวิตกกังวลเป็นอารมณ์คนละอย่างกับความกลัวซึ่งความกลัวนั้นเป็นการตอบสนองต่อเหตุการณ์ใกล้ตัวและเป็นรูปธรรมมากกว่า ความวิตกกังวลเป็นความรู้สึกกระวนกระวายและกังวลใจ ผู้มีอาการนี้มักจะตอบสนองต่อภาวะถูกคุกคามต่างๆอย่างเกินจริง
ความวิตกกังวลนอกจากจะส่งผลทางด้านจิตประสาทแล้ว ยังอาจก่อให้เกิดความตึงเครียดในกล้ามเนื้อและความอิดโรยของร่างกายได้อีกด้วย ความวิตกกังวลหาได้เกิดจากความนึกคิดได้อย่างเดียว ยาบางประเภทอาจเป็นสาเหตุให้เกิดความวิตกกังวลได้
รักของเรา
รักของเรา ชื่อภาษาอังกฤษ (The Moment) เป็นภาพยนตร์ไทยแนว โรแมนติก,รักอบอุ่น สร้างโดย Talent1 Movie Studio กำกับโดย ลัดดาวัลย์ รัตนดิลกชัย และ ปัญจพงศ์ คงคาน้อย นำแสดงโดย จรินทร์พร จุนเกียรติ,โทนี่ รากแก่น,พชร จิราธิวัฒน์,สุภัสสรา ธนชาต,กันต์ กันตถาวร,และนักแสดงเกาหลี Yoo Te-o กำหนดออกฉายในวันที่ 14 กุมภาพันธ์ พ.ศ. 2560 ภาพยนตร์ถ่ายทำถึง 3 ประเทศ 3 เมืองใหญ่ คือ นิวยอร์ก(สหรัฐอเมริกา) ลอนดอน(อังกฤษ) และ โซล (เกาหลีใต้) เพื่อนำเสนอ 3 เรื่องราวความรักของคน 3 คู่ กับ “โอกาส” ที่เข้ามาในชีวิตและการตัดสินใจครั้งสำคัญที่ทำให้ชีวิตแปรผันมากมาย
ภาพยนตร์รักอบอุ่น เรื่องราวของหนุ่มสาวที่เดินทางไปยังเมืองใหญ่ในฝันเพื่อทำสิ่งที่มุ่งหวังเช่นเดียวกับคนรุ่นใหม่ทั่วโลก แต่กลับได้พบใครบางคน ซึ่งเปลี่ยนแปลงเป้าหมายของพวกเขา
โตโยต้า ลีกคัพ 2560
ฟุตบอลไทยลีกคัพ "โตโยต้า ลีกคัพ 2560" เป็นการแข่งขันฟุตบอลถ้วยอาชีพของประเทศไทย ลำดับรองลงมาจากฟุตบอลช้าง เอฟเอคัพ ภายใต้การจัดการของสมาคมฟุตบอลแห่งประเทศไทย ร่วมมือกับ บริษัทไทยพรีเมียร์ลีก และ การกีฬาแห่งประเทศไทย โดยมี บริษัท โตโยต้า มอเตอร์ (ประเทศไทย) จำกัด เป็นผู้ให้การสนับสนุนหลัก
เริ่มการแข่งขันรอบคัดเลือก รอบแรกตั้งแต่วันที่ 1 มีนาคม ไปจนถึงรอบชิงชนะเลิศ ที่ สนามศุภชลาศัย เงินรางวัลทีมแชมป์ 5 ล้านบาท
สโมสรที่คว้าแชมป์โตโยต้า ลีกคัพ 2560 จะได้ลงเล่นในแม่โขงคลับแชมเปียนชิพ 2017 พบกับตัวแทนสโมสรในแถบลุ่มแม่น้ำโขง
รอบเพลย์ออฟจะประกอบไปด้วยสิบสโมสรที่มาจากผู้ชนะในรอบคัดเลือกรอบที่สองและสิบสี่สโมสรที่มาจาก ไทยลีก 2 ฤดูกาล 2560 รอบเพลย์ออฟจะมีการจับสลากขึ้นในวันที่ 4 เมษายน พ.ศ. 2560 โดยสมาคมกีฬาฟุตบอลแห่งประเทศไทย. อ่างทอง เอฟซี, สงขลา ยูไนเต็ด, ตราด เอฟซี และ นครปฐม ยูไนเต็ด ได้ถอนทีมจากการแข่งขัน. กาฬสินธุ์ เอฟซี, สมุทรปราการ ยูไนเต็ด, กำแพงเพชร เอฟซี และ อยุธยา ยูไนเต็ด ได้ถูกจับสลากที่จะได้ผ่านเข้าสู่รอบแรก.
รอบแรกจะประกอบไปด้วยสิบสโมสรซึ่งเป็นผู้ชนะของการคัดเลือกรอบเพลย์ออฟ, 4 สโมสร ซึ่งเป็นผู้ชนะของรอบคัดเลือกรอบที่ผ่านมา, และสิบแปดสโมสร จาก ไทยลีก ฤดูกาล 2560. รอบแรกได้เริ่มทำการจับสลากขึ้นเมื่อวันที่ 27 มิถุนายน พ.ศ. 2560 เวลา 14.00 น. ณ โรงแรมดิ เอมเมอรัลด์ รัชดา.
รอบสอง (รอบ 16 ทีมสุดท้าย) จะประกอบไปด้วยสิบสโมสรซึ่งเป็นผู้ชนะของรอบแรก 15 สโมสร ซึ่งรอบสอง (รอบ 16 ทีมสุดท้าย) ได้เริ่มทำการจับสลากขึ้นเมื่อวันที่ 9 สิงหาคม พ.ศ. 2560 เวลา 14.30 น. ณ โรงแรมดิ เอมเมอรัลด์ รัชดา.
รอบก่อนรองชนะเลิศ (รอบ 8 ทีมสุดท้าย) จะประกอบไปด้วยแปดสโมสรซึ่งเป็นผู้ชนะของรอบสอง 8 สโมสร ซึ่งรอบก่อนรองชนะเลิศ (รอบ 8 ทีมสุดท้าย) ได้เริ่มทำการจับสลากขึ้นเมื่อวันที่ 5 ตุลาคม พ.ศ. 2560 เวลา 14.00 น. ณ โรงแรมดิ เอมเมอรัลด์ รัชดา.
รอบรองชนะเลิศจะประกอบไปด้วยสี่สโมสรซึ่งเป็นผู้ชนะของรอบ 8 ทีมสุดท้าย, พวกเขาทั้งหมดคือสโมสรที่มาจาก ที1. ซึ่งรอบรองชนะเลิศ ได้เริ่มทำการจับสลากขึ้นเมื่อวันที่ 17 ตุลาคม พ.ศ. 2560 เวลา 14.00 น. ณ โรงแรมดิ เอมเมอรัลด์ รัชดา.
เอ็นเอ๊กซ์ที เทคโอเวอร์: ออร์แลนโด
เอ็นเอ๊กซ์ที เทคโอเวอร์: ออร์แลนโด () เป็นรายการมวยปล้ำอาชีพหลักที่ผลิตโดยดับเบิลยูดับเบิลยูอี(WWE) ภายใต้ค่ายพัฒนาทักษะเอ็นเอ๊กซ์ที และได้รับการถ่ายทอดสดทางดับเบิลยูดับเบิลยูอี เน็ตเวิร์ค โดยให้บริการแก่สมาชิก เอ็นเอ๊กซ์ที เทคโอเวอร์ครั้งนี้ ได้จัดขึ้นในวันที่ 1 เมษายน ค.ศ. 2017 ณ สนามAmway Center ในเมืองออร์แลนโด รัฐฟลอริดา สหรัฐอเมริกา
Kassius Ohno replaced No Way Jose, who was unable to compete after an attack by SAnitY.
เดอะไดได
เดอะไดได () วงดนตรีซินธ์ป๊อบสัญชาติไทยจากค่าย Genie Records ภายใต้สังกัดจีเอ็มเอ็ม แกรมมี่ มีลักษณะเด่นทางด้านการแต่งตัวที่เน้นสีสันสดใสและแนวดนตรีที่จัดจ้าน เปิดตัวและเป็นที่รู้จักครั้งแรกในคอนเสิร์ต Genie Fest 16 ปีแห่งความร็อก เมื่อปี พ.ศ. 2557 โดยเป็นวงเปิดวงแรกให้กับคอนเสิร์ตครั้งนี้
คำว่า Dai Dai มีหลายความหมาย ภาษาญี่ปุ่น หมายถึง ผลไม้สีส้มๆเหลืองๆที่กำลังสุกงอม ส่วนภาษาไทย หมายถึง อะไรก็ได้ ที่ไม่ตายตัว The Dai Dai จึงถือว่าเป็นวงดนตรีที่ดูนอกกรอบ ไม่อิงกฎเกณฑ์ใดๆ มีความสนุกและความแปลก ซึ่งก็ขึ้นอยู่กับการตีความของคนฟังเพลงด้วย
ในปี พ.ศ. 2559 ช่วงปลายเดือนเมษายน เปิดตัวเพลงแรก คือ "หากค่ำคืน" ในชื่อโปรเจ็กต์ "Showroom 3" เป็นเพลงที่แต่งโดย "มิ้นท์" ธิติรัตน์ โรจน์แสงรัตน์ โดยเริ่มแต่งทำนองจากการเล่นอูคูเลเล่ จากนั้นจึงแต่งเนื้อร้อง นอกจากนี้ "นะ" รัตน จันทร์ประสิทธิ์ นักร้องนำวง Polycat ยังมีส่วนช่วยในการเรียบเรียงเนื้อเพลงให้มีความสมบูรณ์ เพลงนี้เป็นเพลงที่ถ่ายทอดความรู้สึกเหงา คิดถึงคนรักหรือใครบางคน แต่ไม่ถึงกับเศร้า เป็นเพลงที่มีเสียงของซินธิไซเซอร์หรือเครื่องดนตรีสังเคราะห์ผสมอยู่ จึงเป็นเพลงที่มีความสนุกสนาน
ในปี พ.ศ. 2560 ช่วงปลายเดือนกุมภาพันธ์ เปิดตัวเพลงที่ 2 คือ "ง่ายจะตาย" เพลงเศร้าที่แต่งเนื้อร้องและทำนองโดย "นะ" รัตน จันทร์ประสิทธิ์ นักร้องนำวง Polycat เป็นเพลงที่ได้แรงบันดาลใจจาก "มิ้นท์" นักร้องนำของวง ถ่ายทอดตัวตนของเธอในอีกมุมมองหนึ่ง พูดถึงการเก็บความเศร้าเอาไว้ภายใต้รอยยิ้มที่ร่าเริง ท่าทางที่ดูเข้มแข็งตลอดเวลา ดูเหมือนว่าไม่เป็นอะไร แต่เมื่อต้องเผชิญกับความจริงบางอย่าง ที่เรียกว่า "ความเสียใจ" ก็ไม่เคยทำได้และต้องเก็บเอาไว้คนเดียว แต่ก็ยังบอกกับใครๆว่า "แค่ไม่ร้องไห้ ง่ายจะตาย"
"มิ้นท์" ธิติรัตน์ โรจน์แสงรัตน์ เคยชนะเลิศการประกวด S-Club Talented Boys & Girls เมื่อปี พ.ศ. 2552 และ The Acting Queen ล้านฝันสนั่นจอ เมื่อปี พ.ศ. 2554 มีผลงานทางการแสดง เช่น ภาพยนตร์เรื่อง "Love Syndrome รักโง่ๆ" ได้รับรางวัลสาขานักแสดงสมทบหญิงยอดเยี่ยม "คมชัดลึก อวอร์ด ครั้งที่ 11" จากภาพยนตร์เรื่องนี้ ภาพยนตร์เรื่อง "รักเลี้ยว..เฟี้ยวว!!(อ่ะ)" และภาพยนตร์เรื่อง "ความฝันอันสูงสุด" แสดงคู่กับธนฉัตร ตุลยฉัตร นอกจากนี้เธอยังถ่ายแบบและเป็นนางแบบให้กับนิตยสาร เช่น Volume
เขี้ยวราชสีห์
เขี้ยวราชสีห์ เป็นละครโทรทัศน์ไทยแนว แอ็คชั่น-แฟนตาซี-ดราม่า-โรแมนติก นำแสดงโดย พศุตม์ บานแย้ม, สุษิรา แน่นหนา, พงศ์พีระ เวียงนนท์, พัชรินทร์ ศรีวสุภิรมย์ และนักแสดงชั้นนำอีกมากมาย เริ่มออกอากาศตอนแรกวันที่ 1 มีนาคม พ.ศ. 2560-13 เมษายน พ.ศ. 2560 ทุกวันจันทร์ถึงพฤหัสบดี เวลา 19.05 - 19.50 น. และวันศุกร์ เวลา 18.45 - 19.30 น. ทางสถานีวิทยุโทรทัศน์ไทยทีวีสีช่อง 3 (ออริจินัล) และทีวีดิจิตอล ช่อง 3 เอชดี ช่อง 33 ผลิตโดย บริษัท สุขสันต์หรรษา 52 จำกัด บทประพันธ์โดย ตรีเพชร บทโทรทัศน์โดย สิงหราณี กำกับการแสดงโดย วีระชัย รุ่งเรือง, สิทธิวัชร์ ทับแป้น
สกอตต์ โอเดลล์
สกอตต์ โอเดลล์ (; 23 พฤษภาคม ค.ศ. 1898 – 15 ตุลาคม ค.ศ. 1989) เป็นนักเขียนชาวอเมริกัน มีชื่อเกิดคือ โอเดลล์ กาเบรียล สกอตต์ (O'Dell Gabriel Scott) เกิดที่เทอร์มินัลไอส์แลนด์ เมืองลอสแอนเจลิส เป็นบุตรของเมย์ เอลิซาเบธ กาเบรียลและเบนเนตต์ เมสัน สกอตต์ โอเดลล์เข้าเรียนที่วิทยาลัยอ็อกซิเดนทัลในปี ค.ศ. 1919 ก่อนจะเรียนต่อที่มหาวิทยาลัยวิสคอนซิน แมดิสัน, มหาวิทยาลัยสแตนฟอร์ดและมหาวิทยาลัยโรมซาปีเอนซา ในช่วงสงครามโลกครั้งที่สอง เขารับราชการในกองทัพอากาศสหรัฐ หลังจากนั้นทำงานเป็นช่างภาพ ผู้อำนวยการด้านเทคนิก คอลัมนิสต์และบรรณาธิการหนังสือพิมพ์ ในปี ค.ศ. 1934 โอเดลล์ตีพิมพ์ผลงานชิ้นแรก "Woman of Spain (a Story of Old California) " เป็นเรื่องราวของบุตรสาวผู้ลี้ภัยชาวสเปนในแคลิฟอร์เนียเหนือ
ผลงานชิ้นสำคัญของโอเดลล์คือ "เกาะโลมาสีน้ำเงิน" ("Island of the Blue Dolphins") ซึ่งตีพิมพ์ในปี ค.ศ. 1960 เป็นนวนิยายเกี่ยวกับเด็กสาวที่ใช้ชีวิตอย่างโดดเดี่ยวบนเกาะนอกชายฝั่งแคลิฟอร์เนีย นวนิยายชิ้นนี้ได้รับรางวัลเหรียญนิวเบรีในปี ค.ศ. 1961 และรางวัลวรรณกรรมเด็กเยอรมันในปี ค.ศ. 1963 นอกจากนี้ยังได้รับการนำไปสร้างเป็นภาพยนตร์ในปีต่อมา
ในปี ค.ศ. 1972 โอเดลล์ได้รับรางวัลฮันส์ คริสเตียน แอนเดอร์เซน ซึ่งถือเป็นรางวัลที่มีเกียรติสูงสุดสำหรับผลงานด้านวรรณกรรมเด็ก ต่อมาในปี ค.ศ. 1976 เขาได้รับเหรียญจากมหาวิทยาลัยเซาเทิร์นมิสซิสซิปปี สองปีต่อมา โอเดลล์ได้รับเหรียญเรจินาจากสมาคมห้องสมุดคาทอลิก
โอเดลล์เสียชีวิตด้วยโรคมะเร็งต่อมลูกหมากที่เมืองเมาท์คิสโก รัฐนิวยอร์กในปี ค.ศ. 1989
ยุทธการที่ด่านแฮบังก๋วน
ยุทธการที่ด่านแฮบังก๋วน () สงครามใน ยุคสามก๊ก ที่เป็นความขัดแย้งระหว่าง เล่าปี่ และ เตียวฬ่อ ซึ่งสงครามครั้งนี้นับเป็นจุดเริ่มต้นของการแบ่งเป็นสามก๊กอย่างชัดเจนในเวลาต่อมา ยุทธการครั้งนี่ไม่ปรากฏว่าอยู่ในจดหมายเหตุสามก๊ก จึงสันนิษฐานกันว่ายุทธการครั้งนี้น่าจะเป็นเพียงเรื่องแต่งเท่านั้น
สืบเนื่องจากใน ค.ศ. 211 โจโฉ ได้ใช้แผนลวง ม้าเท้ง และบุตรชายอีก 2 คนมาที่ ฮูโต๋ พร้อมกับจับทั้ง 3 ประหารชีวิตเสียทำให้ ม้าเฉียว ผู้เป็นบุตรชายคนโตของม้าเท้งต้องหนีตายมาพึ่ง เตียวฬ่อ เจ้าเมือง ฮันต๋ง
ใน ค.ศ. 212 เล่าเจี้ยง เจ้าเมืองเอ๊กจิ๋วได้เชื้อเชิญเล่าปี่มายังเอ๊กจิ๋วแต่ เตียวซก พี่ชายของ เตียวสง ได้เกิดล่วงรู้แผนการณ์ชักนำเล่าปี่เข้ายึดครองเอ๊กจิ๋วด้วยการมอบแผนที่ของเตียวสงจึงได้นำเรื่องนี้ไปบอกเล่าเจี้ยงทำให้เล่าเจี้ยงจับเตียวสงไปประหารชีวิตและได้หันไปจับมือเป็นพันธมิตรกับเตียวฬ่อ
เตียวฬ่อจึงส่งม้าเฉียวมาโจมตีกองทัพของเล่าปี่ที่ด่านแฮบังก๋วนซึ่งตั้งอยู่ทางตะวันออกเฉียงเหนือของเอ๊กจิ๋วเตียวหุยจึงได้ท้าม้าเฉียวดวลกันตัวต่อตัวจำนวนหลายยกแต่ไม่ใครแพ้ใครชนะและได้แยกย้ายกลับไปยังค่ายของตนทำให้ ลิอิ๋น อดีตขุนศึกของเล่าเจี้ยงที่มาสวามิภักดิ์กับเล่าปี่ขออาสาไปเกลี้ยกล่อมม้าเฉียวซึ่งลิอิ๋นได้กล่าวกับม้าเฉียวว่าศัตรูที่แท้จริงของม้าเฉียวมิใช่เล่าปี่แต่เป็นโจโฉทำให้ม้าเฉียวตัดสินใจแปรพักตร์มาสวามิภักดิ์กับเล่าปี่
งานประกาศผลรางวัลออสการ์ ครั้งที่ 89
งานประกาศผลรางวัลออสการ์ ครั้งที่ 89 เป็นงานประกาศมอบรางวัลที่จัดขึ้นโดยสถาบันศิลปะและวิชาการทางภาพยนตร์สำหรับภาพยนตร์ที่เข้าฉายในปี พ.ศ. 2559 ซึ่งจะจัดขึ้นในวันที่ 26 กุมภาพันธ์ พ.ศ. 2560 ณ โรงมหรสพดอลบีเธียเตอร์ ในฮอลลีวูด, รัฐแคลิฟอร์เนีย
ผู้ชนะจะอยู่ในลำดับแรก เป็นตัวหนา และมีกริชคู่ ()
วอลเลย์บอลชายทีมชาติโกตดิวัวร์
วอลเลย์บอลชายทีมชาติโกตดิวัวร์ () เป็นตัวแทนของประเทศโกตดิวัวร์ ในการแข่งขันวอลเลย์บอลระดับนานาชาติ
เข้าเป็นสมาชิกของสหพันธ์วอลเลย์บอลระหว่างประเทศ ในปี ค.ศ. 1964
[[หมวดหมู่:วอลเลย์บอลทีมชาติ|โกตดิวัวร์]]
วอลเลย์บอลชายทีมชาติมาดากัสการ์
วอลเลย์บอลชายทีมชาติมาดากัสการ์ () เป็นตัวแทนของประเทศมาดากัสการ์ ในการแข่งขันวอลเลย์บอลระดับนานาชาติ
เข้าเป็นสมาชิกของสหพันธ์วอลเลย์บอลระหว่างประเทศ ในปี ค.ศ. 1964
ดิช็อกซิน
ดิช็อกซิน (Digoxin) หรือชื่อทางการค้าคือ ลาน็อกซิน (Lanoxin) เป็นยาในกลุ่มคาร์ดิแอกไกลโคไซด์ ใช้สำหรับโรคระบบหัวใจหลอดเลือด อาทิ หัวใจเต้นไม่สม่ำเสมอ, หัวใจสั่นระรัว และภาวะหัวใจวาย สามารถรับยานี้ได้โดยการรับประทานหรือฉีดเข้าหลอดเลือดดำ
การใช้ยาเกินขนาดจะส่งผลให้เกิดอาการเต้านมโต และอาจมีอาหารอื่นร่วมด้วยอาทิ ไม่อยากอาหาร, คลื่นไส้, มองไม่ชัด, จิตสับสน และหัวใจเต้นผิดจังหวะ ผู้ที่ไตมีปัญหาและผู้สูงอายุควรได้รับการดูแลเป็นพิเศษ ยังไม่เป็นที่แน่ชัดว่ายานี้ปลอดภัยต่อสตรีมีครรภ์หรือไม่
ดิช็อกซินถูกคิดค้นขึ้นในปี ค.ศ. 1930 ได้มาจากสารสกัดจากต้นถุงมือจิ้งจอก ดิช็อกซินได้รับการขึ้นทะเบียนเป็นยาหลักขององค์การอนามัยโลก.
เลคลูอิส
เลคลูอิส () เป็นทะเลสาบธารน้ำแข็งในอุทยานแห่งชาติบานฟ์ ตั้งอยู่ในรัฐแอลเบอร์ตาของประเทศแคนาดา ตั้งอยู่ราว 5 กิโลเมตรทางตะวันตกของหมู่บ้านเลคลูอิส ทะเลสาบแห่งนี้ตั้งชื่อตามพระนามของเจ้าหญิงลูอิส แคโรไลน์ อัลเบอร์ตา พระราชธิดาองค์ที่สี่ในสมเด็จพระราชินีนาถวิกตอเรียแห่งสหราชอาณาจักร เจ้าหญิงลูอิสทรงสมรสกับจอห์น แคมเบล มาร์ควิสแห่งลอร์น ซึ่งเขาได้ดำรงตำแหน่งข้าหลวงต่างพระองค์แห่งแคนาดาระหว่าง ค.ศ. 1878 ถึง 1883
น้ำสีมรกตในทะเลสาบแห่งนี้มาจากการละลายของธารน้ำแข็งซึ่งอยู่เหนือทะเลสาบขึ้นไป ทะเลสาบแห่งนี้อยู่สูงจากระดับน้ำทะเลถึง 1,750 เมตร มีพื้นน้ำขนาดกว่า 500 ไร่ ยาวกว่า 3 กิโลเมตร น้ำจากทะเลสาบนี้ไหลออกเป็นแม่น้ำโบว์
ทอร์รี วิลสัน
ทอร์รี แอนนี วิลสัน (Torrie Anne Wilson) เกิด 24 กรกฎาคม ค.ศ. 1975 เป็นโมเดล, คู่แข่งฟิตเนส, นักแสดง และนักมวยปล้ำอาชีพที่เกษียณอายุชาวอเมริกัน เป็นที่รู้จักในการร่วมงานกับเวิลด์แชมเปี้ยนชิพเรสต์ลิง (WCW) และเวิลด์เรสต์ลิงเอ็นเตอร์เทนเมนต์ (WWE)
แรกเริ่มเดิมที ทอร์รีไม่เคยดูมวยปล้ำเลยตอนเป็นเด็ก ซึ่งแตกต่างกับดีวาของ WWE คนอื่นๆ อย่างชัดเจน แต่ด้วยที่เธอเป็นสายเต้นเชียร์ลีดเดอร์ตั้งแต่สมัยเรียน จึงได้มีโอกาสเข้ามาทำงานทางนี้ โดยเปิดตัวในวงการมวยปล้ำครั้งแรกปี 1999 กับค่าย WCW ในชื่อซาแมนธา ภายใต้บทบาทผู้จัดการนักมวยปล้ำจนถึงปลายปี 2000
ทอร์รี่ เป็นหนึ่งในขบวนการ WCW ที่เข้ามาบุก WWE ปี 2001 และปรากฏตัวที่บ้านหลังใหม่ครั้งแรกในสแมคดาวน์ ส่วนครั้งแรกที่ได้ขึ้นปล้ำบนเวทีคือบรา แอนด์ แพนตีส์ แมตช์ ที่จับคู่กับ สเตซี คีบเลอร์ เจอกับ ลิตา และ ทริส สตราตัส ในศึกอินเวชั่น
จากนั้นเป็นต้นมาทอร์รีก็ทำเอาหนุ่มเลือดกำเดาแทบพุ่งมาหลายต่อหลายครั้ง ส่วนใหญ่จะโดดเด่นกับเนื้อเรื่องที่ต้องไปกิ๊กกับคนนู้นคนนี้ซะมากกว่า แต่จุดพีกที่สุดเลยก็คือปี 2003 ที่เธอได้ขึ้นปกนิตยสารเพลย์บอย นั่นคือการทำให้ชื่อของทอร์รีโด่งดังไปทั่วโลกในฐานะนักมวยปล้ำหญิงที่เซ็กซี่ตัวแม่ จากนั้นก็มีไปถ่ายแบบขึ้นปกเอฟเอชเอ็มอีกจ้าวนึงด้วย
ปี 2003 ทอร์รีแต่งงานกับ บิลลี คิดแมน ที่พบรักกันตั้งแต่ตอนอยู่ WCW แต่ก็หย่าร้างกันเป็นที่เรียบร้อยเมื่อปี 2008 และในปีเดียวกันนั้นเอง เธอยังได้แยกทางกับ WWE อย่างถาวรเช่นกัน แต่แฟนมวยปล้ำส่วนใหญ่ยังคงไม่ลืมสเน่ห์, ความน่ารัก และความแซ่บเวอร์ของทอร์รีแน่นอน
จิลเลียน ฮอลล์
จิลเลียน ฟาเย ฮอลล์ (Jillian Faye Hall) ("née" Fletcher; 6 กันยายน ค.ศ. 1980) เป็นนักมวยปล้ำอาชีพที่เกษียณอายุและนักร้องชาวอเมริกัน เป็นที่รู้จักในการร่วมงานกับเวิลด์เรสต์ลิงเอ็นเตอร์เทนเมนต์(WWE) ในชื่อบนสังเวียนว่า จิลเลียน ฮอลล์ (Jillian Hall) เธอเคยฝึกกับค่ายทักษะของ WWE ฟลอริดาแชมเปียนชิปเรสต์ลิง(FCW) เป็นอดีตแชมป์ดีวาส์ 1สมัย
อาเวมารีอา (การ์ตูน)
อาเวมารีอา () เป็นภาพยนตร์แอนิเมชันของสหภาพโซเวียต กำกับโดย Vladimir Danilyevich และ Ivan Ivanov-Vano โดยภาพยนตร์นี้มีเนื้อหาต่อต้านสงครามเวียดนาม และเพลงในแอนิเมชันเรื่องนี้ใช้เพลง "เอ็ลเลินส์ดริทเทอร์เกอซัง" มาเป็นเพลงประกอบ
รือนาตู ซังชึช
รือนาตู ฌูนีโยร์ ลุช ซังชึช (; ) เกิดเมื่อวันที่ 18 สิงหาคม ค.ศ. 1997 เป็นนักฟุตบอลชาวโปรตุเกส ปัจจุบันเล่นให้กับสวอนซีซิตี โดยยืมตัวมาจากบาเยิร์นมิวนิก โดยเล่นในตำแหน่งกองกลาง
ทริปเปิ้ลเอ็กซ์ พยัคฆ์ร้ายพันธุ์ดุ
ทริปเปิ้ลเอ็กซ์ พยัคฆ์ร้ายพันธุ์ดุ () เป็นภาพยนตร์แอคชั่นแนวสายลับสัญชาติอเมริกาที่ออกฉายในปี ค.ศ. 2002 กำกับโดย ร็อบ โคเฮน ผู้กำกับชื่อดังจากภาพยนตร์เรื่อง เร็ว..แรงทะลุนรก ดำเนินงานสร้างโดย เนียล เอช มอริทส์ เขียนบทโดย ริช วิลเกทส์ ภาพยนตร์เรื่องนี้เป็นภาพยนตร์ภาคแรกในภาพยนตร์ชุด ทริปเปิ้ลเอ็กซ์, นำแสดงโดย วิน ดีเซล รับบท ซานเดอร์ เคทจ์ ร่วมแสดงสมทบโดย เอเซีย อาเกนโต้, มาร์ตอน คโซกาส์, ซามูเอล แอล แจ๊คสัน
ภาพยนตร์เรื่องนี้ออกฉายทั่วโลก และทำรายได้ 277.4 ล้านดอลล่าร์สหรัฐ ซึ่งภาพยนตร์เรื่องนี้มีภาคต่อคือ "XXX: State of the Union" (2005) และ "XXXX
เรื่องราวของแซนเดอร์ เคจ หรือ ทริปเปิ้ลเอ็กซ์ ชายหนุ่มผู้มีชื่อเสียงในทางบ้าระห่ำ เป็นพวกเดนตายที่กฎหมายเข้าถึงไม่ได้ จนกระทั่งเขาพบกับ กิบสัน หัวหน้าหน่วย NSA ผู้ที่ต้องการหาคนเข้าไปสืบความลับของอาชญากรรัสเซีย กิบสันรู้ว่ามีเพียงคนเดียวเท่านั้นที่สามารถทำงานเสี่ยงตายนี้ได้ ดังนั้นเขาจึงยื่นข้อเสนอให้กับ XXX โดยจะลบข้อมูลที่ทางการมีอยู่ ปล่อยเขาเป็นอิสระจากการติดตามของตำรวจ ถ้าเขายอมรับที่จำทำงานนี้ภายใต้การทำงานนอกเครื่องแบบเพื่อเข้าไปสืบข้อมูลในกลุ่มอาชญากรร้ายรัสเซีย
ยุทธการที่ด่านตงก๋วน
ยุทธการที่ด่านตงก๋วน () สงครามในช่วง ยุคสามก๊ก และช่วงปลายยุค ราชวงศ์ฮั่นตะวันออก ที่เกิดขึ้นใน ค.ศ. 211 โดยเป็นความขัดแย้งระหว่าง กองทัพพันธมิตรกวนซี ที่นำโดย ม้าเฉียว เจ้าเมืองเสเหลียงและ โจโฉ
ป่วนฮาโลกอนาคต
ป่วนฮาโลกอนาคต () เป็นภาพยนตร์การ์ตูนซิทคอมแนววิทยาศาสตร์จากประเทศสหรัฐอเมริกา สร้างสรรค์โดย Matt Groening เพื่อออกฉายทาง Fox Broadcasting Company เล่าเองของ Philip J. Fry เด็กส่งพิซซ่าในนครนิวยอร์กช่วงปลายคริสต์ศตวรรษที่ 20 ซึ่งถูกแช่แข็งไปหนึ่งพันปี จนต้องมาทำงานใน Planet Express ศตวรรษที่ 31
จองอี้
จองอี้ ( , ? — ค.ศ. 263) เสนาบดีแห่ง จ๊กก๊ก มีชื่อรองว่า เต๋อเอี๋ยน () เป็นชาวตำบลอันจัง เมืองหนานหยาง (ในสามก๊กเรียก ลำหยง) เป็นคนพูดตรงไปตรงมาและรู้จักชอบพอกับ พระเจ้าซุนกวน มีบทบาทสำคัญเมื่อ ขงเบ้ง ถึงแก่อสัญกรรมใน ค.ศ. 234 จองอี้ได้รับบัญชาจาก พระเจ้าเล่าเสี้ยน ให้เป็นราชทูตไปแจ้งข่าวและเจรจาเป็นพันธมิตรแก่พระเจ้าซุนกวน
พระเจ้าซุนกวนเมื่อทราบว่าพระสหายเก่าอย่างจองอี้เดินทางมาที่ กังตั๋ง จึงได้จัดการต้อนรับเป็นอย่างดีและได้หักลูกเกาทัณฑ์หักเป็น 2 ท่อนต่อหน้าพร้อมกับตรัสต่อหน้าจองอี้ว่า จากนั้นพระองค์จึงได้ให้ทหารคุมเครื่องเซ่นไปสักการะหลุมศพของขงเบ้งที่ เฉิงตู ด้วย
หลังจากที่ จ๊กก๊กยอมแพ้ต่อวุยก๊ก ใน ค.ศ. 263 จองอี้ได้เดินทางไปยัง ลกเอี๋ยง แต่กลับป่วยหนักและสิ้นใจระหว่างเดินทางโดยยศสุดท้ายทางทหารคือ เจิ้งจวินต้าเจียงจวิน หรือ จอมพลครองใจทหาร
ตีให้ลั่น เพราะฝันยังไม่จบ
ตีให้ลั่น เพราะฝันยังไม่จบ () เป็นภาพยนตร์สหรัฐอเมริกาที่ออกฉายเมื่อ ค.ศ. 2014 เขียนบทและกำกับโดย Damien Chazelle เล่าเรื่องความสัมพันธ์ระหว่างนักเรียนฝึกหัดตีกลองแจ๊ซผู้มีความทะเยอทะยาน (Miles Teller) กับผู้สอนที่ชอบใช้ความรุนแรง (J. K. Simmons) ออกฉายแบบจำกัดโรงครั้งแรกเฉพาะในประเทศสหรัฐอเมริกาและแคนาดาเมื่อ 10 ตุลาคม 2014 และค่อยๆ เพิ่มจำนวนโรงฉายจนมากกว่า 500 โรง และสิ้นสุดการออกฉายเมื่อ 26 มีนาคม 2015 รวมเวลาทั้งหมด 24 สัปดาห์ ทำรายได้ไปกว่า 49 ล้านดอลลาร์สหรัฐ โดยใช้ทุนสร้าง 3.3 ล้านดอลลาร์สหรัฐ
"ตีให้ลั่น เพราะฝันยังไม่จบ"ออกฉายครั้งแรกในเทศกาลภาพยนตร์ซันแดนซ์ ค.ศ. 2014 สายประกวด หมวดหมู่ภาพยนตร์ดราม่าจากสหรัฐอเมริกา เมื่อ 16 มกราคม 2014 โดยเป็นภาพยนตร์ที่ฉายเปิดเทศกาล หลังจากนั้นสิทธิในการจัดจำหน่ายภาพยนตร์ในต่างประเทศได้ตกเป็นของโซนี่พิคเจอร์สเวิลด์ไวด์ ภาพยนตร์เรื่องนี้ได้รับรางวัลลำดับภาพยอดเยี่ยม บันทึกเสียงยอดเยี่ยม นักแสดงสมทบชายยอดเยี่ยม (Simmons) และได้รับการเสนอชื่อเข้าชิงรางวัลบทภาพยนตร์ดัดแปลงยอดเยี่ยม และภาพยนตร์ยอดเยี่ยม ในรางวัลออสการ์ครั้งที่ 87
ทริปเปิ้ลเอ็กซ์ 2 พยัคฆ์ร้ายพันธุ์ดุ
ทริปเปิ้ลเอ็กซ์ 2 พยัคฆ์ร้ายพันธุ์ดุ ( หรือ xXx 2: The Next Level) เป็นภาพยนตร์แอคชั่นที่ออกฉายในปี ค.ศ. 2005 กำกับโดย ลี ทานาโฮรี ผู้กำกับชื่อดังจากภาพยนตร์เจมส์ บอนด์เรื่อง ดาย อนัทเธอร์ เดย์ 007 พยัคฆ์ร้ายท้ามรณะ ซึ่งภาพยนตร์เรื่องนี้เป็นภาพยนตร์ภาคต่อจาก "ทริปเปิ้ลเอ็กซ์ พยัคฆ์ร้ายพันธุ์ดุ" และภาพยนตร์เรื่องนี้มีภาคต่อคือ "ทริปเปิ้ลเอ็กซ์ ทลายแผนยึดโลก "และเป็นภาคสองของภาพยนตร์ชุด ทริปเปิ้ลเอ็กซ์ ผลิตโดยค่าย Revolution Studios ค่ายย่อยของ โคลัมเบีย พิคเจอร์ส
เมื่อการเมืองของสหรัฐฯ เกิดการเปลี่ยนแปลง แซนฟอร์ด ประธานาธิบดีชื่อดังคนใหม่กลายเป็น “เสี้ยนหนาม” ของกลุ่มคณะรัฐบาลโฉดบางคนที่ถูกริดรอนอำนาจ แผนสังหารประธานาธิบดีเขย่าความมั่นคงของรัฐสภาสหรัฐฯ จึงเกิดขึ้น บุคคลที่จะต่อกรกับอำนาจมืดของเหล่าทรราชได้มีเพียง ออกัสตัส กิบบอนส์ หัวหน้าหน่วยราชการลับสุดยอด xXx กิบบอนส์รู้ดีว่าภาระกิจที่หินที่สุดกำลังจะมาถึง เขาจึงจำเป็นต้องออกค้นหาสายลับในแบบฉบับ xXx ที่กล้า บ้าระห่ำ ไม่เกรงกลัวใครด้วยตัวเองอีกครั้งและคนที่เหมาะสมที่สุดคือนักโทษ ดาเรียส สโตน อดีตหน่วยรบพิเศษกองกำลังสหรัฐฯ ที่ต้องโทษจำคุก เพื่อปฏิบัติการครั้งใหม่ของสายลับพันธุ์ดุ ที่จะหยุดยั้งแผนการโค่นล้มรัฐบาลครั้งแรกในประวัติศาสตร์ของสหรัฐอเมริกา
ทริปเปิ้ลเอ็กซ์ ทลายแผนยึดโลก
ทริปเปิ้ลเอ็กซ์ ทลายแผนยึดโลก () เป็นภาพยนตร์แอคชั่นสัญชาติอเมริกาที่ออกฉายในปี ค.ศ. 2017 กำกับภาพยนตร์โดย ดี เจ คารูโซ่ และเขียนบทโดย เอฟ สก๊อตต์ ฟราซิเออร์ นำแสดงโดย วิน ดีเซล, ดอนนี่ เยน, ทีปิกา ปาฑุโกณ, คริส อู๋, รูบี้ โรส, โทนี่ จา, นีน่า โดเบรฟ, โทนิ คอลเลตเต้ และ ซามูเอล แอล แจ๊คสัน ภาพยนตร์เรื่องนี้เป็นภาพยนตร์ภาคสามในภาพยนตร์ ทริปเปิ้ลเอ็กซ์ และเป็นภาคต่อของ "ทริปเปิ้ลเอ็กซ์ พยัคฆ์ร้ายพันธุ์ดุ" (2002) and "ทริปเปิ้ลเอ็กซ์ 2 พยัคฆ์ร้ายพันธุ์ดุ" (2005). ซึ่งไม่เหมือนกับสองภาคที่แล้วที่จัดจำหน่ายโดย Columbia Pictures, แต่ในภาคนี้จัดจำหน่ายโดย Paramount Pictures
แซนเดอร์ เคจ อดีตนักกีฬาเอ็กซ์ตรีมผู้ผันตัวมาทำงานให้รัฐบาลกำลังจะกลับมาอีกครั้ง ครั้งนี้เขาต้องเผชิญหน้ากับนักรบเดนตายนามว่า เซียง และลูกทีมของเขา เพื่อทวงคืนอาวุธร้ายที่รู้จักกันในนาม “กล่องของแพนโดร่า” การรวบรวมลูกทีมสุดระห่ำชุดใหม่ขึ้นมาทำให้ในที่สุด เคจก็ได้พบว่าตัวเองต้องเข้าไปพัวพันกับแผนการลับสุดอันตรายเกี่ยวกับการสมรู้ร่วมคิดในระดับสูงสุดของรัฐบาลทั่วโลก ซึ่งมันยากเกินกว่าที่เขาจะถอนตัวออกมาแล้ว
ขันทีคนสุดท้าย
ขันทีคนสุดท้าย (; ) เป็นภาพยนตร์จีนแนวดราม่าประวัติศาสตร์ในปี ค.ศ. 1988 กำกับโดย จาง จือเลี่ยง นำแสดงโดย ม่อ เส้าชง เป็นหลิวไหลฉือ ภาพยนตร์สร้างขึ้นมาจากนิยายของหนี่กวังเกี่ยวกับ ซุนเย่าถิง
ปลายยุคราชวงศ์ชิง หลิวไหลฉือ (ม่อ เส้าชง) เกิดอิจฉาเพื่อนบ้านที่ไปเป็นขันทีชื่อว่า เส้าเต๋อจาง และได้ขอให้พ่อแม่ตอนตัวเอง แต่หลังจากนั้น ราชวงศ์ชิงได้ล่มสลาย หลิวไม่ได้เป็นขันทีในวังและถูกส่งไปเรียนงิ้วเพื่อ ต่อมา หลิวได้พบกับเจ้าตี้ (เหวิน ปี่เซี่ย) เพื่อนในวัยเด็ก หลิวจึงอยากจะใช้ชีวิตสร้างครอบครัวอย่างคนปกติ แต่ก็ไม่สามารถทำได้หลังจากที่ความเป็นขันทีถูกเปิดเผยขึ้นมา ผู้นำคณะงิ้ว (หง จินเป่า) เห็นใจชีวิตของหลิว และพยายามส่งเขาไปเป็น "ขันทีคนสุดท้าย" ในปี 1924 จักรพรรดิผู่อี๋ ถูกเนรเทศออกจากพระราชวังต้องห้าม หลิวจึงต้องกลับมาใช้ชีวิตอย่างคนปกติ
ภาพยนตร์เรื่องนี้สามารถกวาดรายได้ถึง 15,624,171 ดอลลาร์ฮ่องกงและเข้าฉายตั้งแต่วันที่ 4 มีนาคม ถึง 31 มีนาคม 1988 ในฮ่องกง
จักรวรรดินิยมอเมริกา
จักรวรรดินิยมอเมริกา () เป็นคำเรียกของการการคุมนโยบายการทหาร,เศรษฐกิจ และ วัฒนธรรมโดยสหรัฐที่แผ่ขยายอำนาจ, ก่อตั้งและควบคุมรัฐบริวาร คำว่า จักรวรรดินิยมอเมริกาถูกใช้ครั้งแรกโดยประธานาธิบดีสหรัฐ เจมส์ เค. โพล์ก เมื่อสหรัฐเข้าร่วม สงครามเม็กซิโก–อเมริกา ในปี 1846, การผนวกแคลิฟอร์เนียและดินแดนตะวันตกตาม Treaty of Guadalupe Hidalgo และ Gadsden purchase.
การพิชิตจ๊กก๊กของวุยก๊ก
ยุทธการพิชิตจ๊กก๊ก () สงครามครั้งสำคัญใน ยุคสามก๊ก ที่เกิดขึ้นในช่วงเดือนกันยายน — พฤศจิกายน ค.ศ. 263 ระหว่าง จ๊กก๊ก ที่นำโดย พระเจ้าเล่าเสี้ยน กับ วุยก๊ก ที่นำโดย สุมาเจียว อันนำไปสู่การล่มสลายของจ๊กก๊กและสงครามครั้งนี้นับเป็นจุดเริ่มต้นของการรวบรวมแผ่นดินของ ราชวงศ์จิ้นตะวันตก ที่ขึ้นครองแผ่นดินต่อจากวุยก๊ก
จูกัดสู
จูกัดสู ( , ? — ?) ขุนพลแห่ง วุยก๊ก ในช่วงปลาย ยุคสามก๊ก ซึ่งจูกัดสูมิได้มีความเกี่ยวข้องกับ จูกัดเหลียง หรือ ขงเบ้ง เสนาธิการแห่ง จ๊กก๊ก
ใน ยุทธการพิชิตจ๊กก๊ก ของวุยก๊กเมื่อ ค.ศ. 263 จูกัดสูได้เข้าร่วมทำสงครามครั้งนี้
ซีอีวียูโรเปียนแชมเปียนส์คัพ ฤดูกาล 1959–60
ซีอีวีแชมเปียนส์ลีก ฤดูกาล 1959–60 () เป็นการแข่งขันวอลเลย์บอลระดับสูงสุดของสโมสรวอลเลย์บอลในทวีปยุโรป และเป็นครั้งที่ 1 ของการแข่งขัน
เฉิน ซื่อเหม่ย
เฉิน ซื่อเหม่ย ( ) เป็นตัวละครในงิ้ว จากเรื่อง เปาบุ้นจิ้น ซึ่งมีนิสัยชั่วร้าย อกตัญญู และทะเยอทะยาน
ตัวเขาเองเป็นบัณฑิตอยู่ในชนบท สมรสกับฉิน เซียงเหลียน (秦香莲) และมีบุตรด้วยกันสองคน คู่สามีภรรยาฐานะยากจน ต้องอดทนกัดก้อนเกลือกินด้วยกันตลอดมา ภายหลัง เขาไปสอบขุนนางในเมืองหลวงและได้อันดับหนึ่ง จึงได้รับการแห่แหนไปรอบเมืองหลวง ขณะนั้น พระกนิษฐภคินีพระเจ้าเหริน จง ทอดพระเนตรเห็นเฉิน ชื่อเหม่ย์ รูปงาม ก็มีพระทัยปฏิพัทธ์ เขาก็ทูลความเท็จว่า ตนเองยังโสด พระเจ้าเหรินจงจึงพระราชทานสมรสให้ และทรงตั้งให้เขาเป็นเขยหลวง ฐานันดรศักดิ์ว่า "ราชบุตรเขย" (驸马)
หลายปีต่อมา ทุพภิกขภัยบีบให้ฉิน เซียงเหลียน ต้องพาลูกเข้ามาตายดาบหน้าที่เมืองหลวง ณ ที่นั้น ฉิน เซียงเหลียนทราบความจริงเกี่ยวกับเฉิน ชื่อเหม่ย์ นางจึงไปร้องขอให้เขาช่วยเหลือลูกของเขาเองด้วย แต่เขาบอกปัด ฉิน เซียงเหลียน จึงไปฟ้องคดีต่อเปา เจิ่ง ว่าเขาทอดทิ้งลูกเมียและหลอกลวงเบื้องสูงเข้าสู่พระราชวงศ์ เปา เจิ่ง พิสูจน์จนแน่ชัดว่า คำฟ้องของฉิน เซียงเหลียน เป็นจริงทุกประการ แต่เฉิน ชื่อเหม่ย์ คงยืนกระต่ายขาเดียวไม่รับรู้ และใช้ให้หาน ฉี (韓琪) องครักษ์ ไปฆ่าฉิน เซียงเหลียน พร้อมบุตรทั้งสอง เสียให้ตายทั้งหมด แต่หาน ฉี มีมนุษยธรรม จึงชี้ทางให้ฉิน เซียงเหลียน กลับไปหาเปา เจิ่ง ก่อนจะใช้ดาบเชือดคอตนเองตาย เปา เจิ่ง สั่งให้เจ้าพนักงานตำรวจไปจับกุมราชบุตรเขยมาขึ้นศาล พิจารณาแล้วพิพากษาประหารชีวิต สมาชิกพระราชวงศ์เข้าแทรกแซง และข่มขู่จะใช้อิทธิพลทำให้เปา เจิ่ง หลุดจากตำแหน่ง แต่เปา เจิ่ง ไม่เกรงกลัว และสั่งให้เจ้าพนักงานปฏิบัติตามคำพิพากษาเพื่อรักษากฎหมาย
อุบัติการณ์สุสานโกเบงเหลง
อุบัติการณ์สุสานโกเบงเหลง () ความขัดแย้งที่เกิดขึ้นใน วุยก๊ก ช่วงปลาย ยุคสามก๊ก เมื่อ ค.ศ. 249 ในรัชสมัย พระเจ้าโจฮอง จักรพรรดิองค์ที่ 3 โดยเป็นความขัดแย้งระหว่าง สุมาอี้ ผู้เป็นราชครูและ โจซอง บุตรชายของอดีตแม่ทัพใหญ่ โจจิ๋น ผู้เป็นผู้สำเร็จราชการแผ่นดินสุดท้ายเป็นฝ่ายสุมาอี้ที่ได้ชัยชนะและจัดการกวาดล้างตระกูลของโจซองจนหมดสิ้นทำให้ตระกูลสุมาได้ครองอำนาจในวุยก๊กได้แบบเบ็ดเสร็จเด็ดขาดโดยองค์จักรพรรดิเป็นเพียงแค่จักรพรรดิหุ่นเชิดไม่มีพระราชอำนาจใด ๆ ทั้งสิ้นก่อนจะถูกโค่นราชบัลลังก์โดยสุมาเอี๋ยน ในรัชสมัยพระเจ้าโจฮวน เมื่อ ค.ศ. 265
โดยเหตุการณ์นี้เกิดขึ้นเมื่อวันที่ 5 กุมภาพันธ์ ค.ศ. 249 เมื่อโจซองได้ทูลเชิญพระเจ้าโจฮองไปสักการะพระราชสุสานโกเบงเหลงของ พระเจ้าโจยอย จักรพรรดิองค์ที่ 2 ผู้เป็นพระราชบิดาของพระเจ้าโจฮองโดยแต่งตั้งให้สุมาอี้เป็นผู้รักษาพระนครซึ่งสุมาอี้ได้สบโอกาสในช่วงนี้ส่งบุตรชายทั้ง 2 ของตนคือ สุมาสู และ สุมาเจียว ไปกราบทูลให้กวยทายเฮาผู้เป็นพระราชมารดาของพระเจ้าโจฮองในการขอพระบรมราชโองการเพื่อความชอบธรรมในการปลดโจซองและน้องชายอีก 2 คนออกจากตำแหน่งเมื่อโจซองทราบเรื่องจึงรีบกลับมายังพระนครลกเอี๋ยงแต่สุมาอี้รู้ทันจึงสั่งให้ปิดประตูเมืองโจซองจึงส่งคนมาถามว่าทำไมต้องทำอย่างนี้สุมาอี้จึงบอกว่าแค่ต้องการให้โจซองและพรรคพวกวางอาวุธเท่านั้นเมื่อโจซองวางอาวุธสุมาอี้จึงสั่งจับโจซองและน้องชายและได้สั่งประหารชีวิตโจซองรวมถึงน้องชายทั้ง 2 และครอบครัวทั้งหมด
เกลาดีโอ รานีเอรี
เกลาดีโอ รานีเอรี (; ) เกิดเมื่อวันที่ 20 ตุลาคม ค.ศ. 1951 เป็นผู้จัดการทีมฟุตบอลและอดีตนักฟุตบอลชาวอิตาลี ปัจจุบันเป็นผู้จัดการทีมสโมสรฟูลัม
เลสเตอร์ซิตี
องค์การบริหารส่วนตำบลหนองปลาหมอ (จังหวัดขอนแก่น)
"ระวังสับสนชื่อซ้ำกัน องค์การบริหารส่วนตำบลหนองปลาหมอ"
องค์การบริหารส่วนตำบลหนองปลาหมอ เป็นองค์กรปกครองส่วนท้องถิ่นแห่งหนึ่งในอำเภอโนนศิลา จังหวัดขอนแก่น มีสภาพพื้นที่โดยทั่วไปเป็นที่ราบสูงสลับกับที่ลุ่มเป็นบางแห่ง ไม่มีแม่น้ำสายใดไหลผ่าน ไม่มีภูเขาในพื้นที่ เหมาะสำหรับการเพาะปลูก เกษตรกรรม
องค์การบริหารส่วนตำบลหนองปลาหมอ ตั้งอยู่ทางทิศตะวันตกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ประวัติสภาตำบลหนองปลาหมอ
ตำบลหนองปลาหมอ ตั้งขึ้นโดยแยกออกจากตำบลเปือยใหญ่ จัดตั้งขึ้นเป็น สภาตำบลหนองปลาหมอ จนต่อมาเมื่อวันที่ 11 สิงหาคม 2542 กระทรวงมหาดไทยได้ประกาศจัดตั้งเป็น องค์การบริหารส่วนตำบลหนองปลาหมอ
วันที่ 16 มกราคม 2543 ได้จัดให้มีการเลือกตั้งสมาชิกสภาองค์การบริหารส่วนตำบลหนองปลาหมอ (ส.อบต.) เป็นครั้งแรก ซึ่งมีสมาชิกสภาองค์การบริหารส่วนตำบลหนองปลาหมอ จำนวน 16 คน โดยนายกองค์การบริหารส่วนตำบลหนองปลาหมอเลือกกันเอง ซึ่งนายกองค์การบริหารส่วนตำบลคนแรกที่มาจากสมาชิกเลือกกันเองก็คือ นายอเนก ศุภกรรม โดยสำนักงานอยู่ในที่ว่าการอำเภอโนนศิลา หมู่ 2 ตำบลโนนศิลา
ต่อมาเมื่อปี พ.ศ. 2546 ได้ย้ายจากสำนักงานที่ตั้งที่ว่าการอำเภอโนนศิลามา อยู่ที่อาคารชั่วคราวของโรงเรียนบ้านหนองปลาหมอศรีสง่า และในเมื่อวันที่ 24 มกราคม 2546 ได้ดำเนินการซื้อที่ดินจากนายดิษฐ์ สินกุล จำนวน 8 ไร่ 123 ตารางวา ด้วยงบประมาณจำนวน 320,000.-บาท และได้จ่ายขาดเงินสะสมสร้างอาคารสำนักงานงบประมาณทั้งสิ้น เป็นเงิน 1,946,499.-บาท โดยสร้างเสร็จสมบูรณ์ในวันที่ 24 กันยายน 2546 และได้ย้ายเข้ามาอยู่อาคารสำนักงานที่ตั้งปัจจุบันในเดือนธันวาคม พ.ศ. 2546
ประวัติสภาตำบลโนนศิลา
ตำบลโนนศิลา เป็นตำบลที่ก่อตั้งมาก่อนตำบลหนองปลาหมอ โดยรวม 14 หมู่บ้าน ซึ่งได้มีการจัดตั้ง สุขาภิบาลโนนศิลาขึ้น โดยครอบคลุมพื้นที่บางส่วนของตำบลโนนศิลา 5 หมู่บ้าน ส่วนสภาตำบลโนนศิลา ทำหน้าที่ปกครองครอบคลุมพื้นที่ตำบลโนนศิลาเช่นกัน แต่นอกพื้นที่สุขาภิบาลโนนศิลา ซึ่งประกาศจัดตั้ง สภาตำบลโนนศิลา เมื่อวันที่ 5 กรกฎาคม พ.ศ. 2516 ปกครองเรื่อยมาจนมีการแยกพื้นที่ออกไปตั้งเป็นตำบลโนนแดง คงเหลือหมู่บ้านในการปกครองเพียง 7 หมู่บ้าน ทำให้ สภาพฐานะสภาตำบลโนนศิลา เล็กลง
จนกระทั่งในวันที่ 6 กันยายน 2547 กระทรวงมหาดไทยได้ประกาศยุบรวมสภาตำบลโนนศิลา โดยมีหมู่บ้านจำนวน 5 หมู่บ้าน ในการปกครองสภาตำบลโนนศิลา รวมเข้ากับองค์การบริหารส่วนตำบลหนองปลาหมอ จึงได้มีการจัดการเลือกตั้งสมาชิกสภาองค์การบริหารส่วนตำบลหนองปลาหมอเพิ่มอีกใน 5 หมู่บ้าน
ทำให้สมาชิกสภาองค์การบริหารส่วนตำบลหนองปลาหมอ เพิ่มอีก 10  คน รวมทั้งสิ้น  13  หมู่บ้าน มีสมาชิกสภาองค์การบริหารส่วนตำบล จำนวน 26 คนจนปัจจุบัน
องค์การบริหารส่วนตำบลหนองปลาหมอ ปกครองพื้นที่ 2 ตำบลในอำเภอโนนศิลา ได้แก่ ตำบลหนองปลาหมอ และ ตำบลโนนศิลา (นอกเขตเทศบาลตำบลโนนศิลา) ได้แก่
องค์การบริหารส่วนตำบลโนนแดง
องค์การบริหารส่วนตำบลโนนแดง อาจหมายถึง
นิโกลัส โอตาเมนดิ
นิโกลัส เอร์นัน กอนซาโล โอตาเมนดิ () เกิดเมื่อวันที่ 12 กุมภาพันธ์ ค.ศ. 1988 เป็นนักฟุตบอลชาวอาร์เจนตินา ปัจจุบันเล่นให้กับแมนเชสเตอร์ซิตี ในตำแหน่งเซ็นเตอร์แบ็ก
เทือกเขาแอปพาเลเชียน
เทือกเขาแอปปาเลเชียน (, ), เป็นเทือกเขาในทวีปอเมริกาเหนือ วางตัวเมื่อประมาณ 480 ล้านปีก่อนในยุคออร์โดวิเชียร อยู่ทางทิศตะวันออก
ในอดีต เทือกเขาแอปปาเลเชียนเคยมีความสูงราว ๆ เท่ากับความสูงของเทือกเขาแอลป์และเทือกเขาร็อกกี
ภูมิภาคต่าง ๆ ที่มีความเกี่ยวข้องกับเทือกเขาแอปพาเลเชียนมักถูกเรียกว่า แอปพาเลเชีย (Appalachia)
ฮาราจูกุ
ฮาราจูกุ () เป็นย่านหนึ่งในแขวงชิบูยะ กรุงโตเกียว ประเทศญี่ปุ่น ฮาราจูกุเป็นที่รู้จักกันทั่วโลกในฐานะเป็นศูนย์กลางแฟชั่นและวัฒนธรรมคนหนุ่มสาวของญี่ปุ่น โดยมีร้านอาหาร คาเฟ่ และร้านขายของเล็ก ๆ ที่ดึงดูดคนหนุ่มสาวและชาวต่างชาติจำนวนมาก ส่งผลให้ฮาราจูกุเป็นย่านหนึ่งในโตเกียวที่ได้รับความนิยมอย่างมากจากนักท่องเที่ยวทั้งภายในและต่างประเทศ
ลังเงินบวร์ค
ลังเงินบวร์ค () เป็นเมืองในรัฐบาเดิน-เวือร์ทเทิมแบร์คของประเทศเยอรมนี ตั้งอยู่ทางตะวันออกเฉียงเหนือของนครชตุทท์การ์ทไปราว 110 กิโลเมตร เมืองแห่งนี้ขึ้นชื่อเรื่องแป้งพายที่ชื่อ "ไวเบิล (Wibele)"ในอดีตเมืองแห่งนี้เคยมีสถานะเป็นราชรัฐของจักรวรรดิโรมันอันศักดิ์สิทธิ์ โดยใช้ชื่อว่าราชรัฐโฮเอ็นโลเออ-ลังเงินบวร์ค ในศตวรรษที่ 17 มีการล่าแม่มดขึ้นในเมืองนี้ โดยเหยื่อรายท้ายถูกเผาทั้งเป็นในปี ค.ศ. 1672
ภูมิศาสตร์สหราชอาณาจักร
สหราชอาณาจักร เป็นรัฐเอกราชที่ตั้งอยู่บริเวณชายฝั่งด้านทิศตะวันตกเฉียงเหนือของยุโรปภาคพื้นทวีป โดยมีพื้นที่โดยรวมประมาณ 241,930 ตารางกิโลเมตร (93,410 ตารางไมล์) สหราชอาณาจักรครอบคลุมพื้นที่ส่วนใหญ่ของกลุ่มเกาะบริติชไอลส์และเกรตบริเตน รวมถึงหนึ่งในหกส่วนของเกาะไอร์แลนด์ทางด้านตะวันออกเฉียงเหนือ และหมู่เกาะขนาดเล็กรอบ ๆ ประเทศ
จากการสำรวจโดยธนาคารโลก พบว่าพื้นที่ทั้งหมดของสหราชอาณาจักรจะอยู่ที่ประมาณ 241,930 ตารางกิโลเมตร (93,410 ตารางไมล์) ประเทศครอบคลุมพื้นที่ส่วนใหญ่ของกลุ่มเกาะบริติชไอลส์และเกรดบริเตน รวมถึงหนึ่งในหกส่วนของเกาะไอร์แลนด์ทางด้านตะวันออกเฉียงเหนือ และหมู่เกาะขนาดเล็กรอบ ๆ ประเทศอยู่ระหว่างตอนเหนือของมหาสมุทรแอตแลนติกและทะเลเหนือ ที่มีชายฝั่งตะวันออกเฉียงใต้อยู่ภายใน 22 ไมล์ (35 กิโลเมตร) จากชายฝั่งทางตอนเหนือของประเทศฝรั่งเศส ซึ่งจะถูกคั่นด้วยช่องแคบอังกฤษ จากการสำรวจในปี พ.ศ. 2536 พบว่าพื้นที่ 10% ของสหราชอาณาจักรเป็นป่า 46% เป็นทุ่งหญ้าเลี้ยงสัตว์ และ 25% เป็นพื้นที่เกษตรกรรม 'เดอะรอยัลกรีนิช หอดูดาวกรุงลอนดอน' กำหนดจุดเส้นเมริเดียนแรกที่พาดผ่านตำบลกรีนิชของอังกฤษ ()
ศาลประชาชน (เยอรมนี)
ศาลประชาชนหรือโฟล์คซดกริชท์ชอฟ (,) เป็นศาลพิเศษ (Sondergericht) แห่งนาซีเยอรมนี,จัดตั้งขึ้นปฏิบัติการด้านนอกของกรอบรัฐธรรมนูญของกฎหมาย.สำนักงานใหญ่ตั้งอยู่ที่เดิมในอดีตสภาขุนนางปรัสเซียนในกรุงเบอร์ลิน,ต่อมาย้ายไปที่อดีต Königliches Wilhelms-Gymnasium ที่ Bellevuestrasse 15 ในพอสดาเมอร์ พลาซ (Potsdamer Platz)
ศาลได้ก่อตั้งขึ้นในปี 1934 ตามคำสั่งผู้นำนาซี อดอล์ฟ ฮิตเลอร์ ในการตอบสนองต่อความไม่พอใจของเขาที่ผลการพิจารณาคดีเหตุเพลิงไหม้อาคารรัฐสภาไรชส์ทาค,ซึ่งทั้งหมดแต่หนึ่งในจำเลยกลับพ้นผิด ศาลมีขอบเขตเหนืออำนาจตามลำดับที่ค่อนข้างกว้างของ"ความผิดทางการเมือง", ซึ่งรวมถึงการก่ออาชญากรรม เช่น กิจกรรมตลาดมืด,ทำงานล่าช้า,ความเชื่อว่าจะพ่ายแพ้สงคราม(Defeatism)และการก่อกบฏต่อจักรวรรดิไรซ์ที่สาม.อาชญากรรมเหล่านี้ถูกมองโดยศาลคือWehrkraftzersetzung ("การสลายตัวของความสามารถในการป้องกัน")และถูกลงโทษอย่างรุนแรง;โทษประหารชีวิตได้ถูกกระจายออกไปในหลายกรณี
ศาลได้ลงมือจากจำนวนมากมายของโทษประหารชีวิตของประธานผู้พิพากษา โรลันท์ ไฟรส์เลอร์,รวมทั้งที่ตามมาด้วยแผนการลอบสังหารฮิตเลอร์ในวันที่ 20 กรกฎาคม 1944.ผู้คนจำนวนมากที่พบว่ามีความผิดโดยศาลจะได้รับการดำเนินการในเรือนจำ Plötzensee ในกรุงเบอร์ลิน การดำเนินการของศาลมักจะถูกแม้จะน้อยกว่าการพิจารณาคดีแสดง(show trials)ในบางกรณี อย่างเช่น โซเฟีย โชลล์(Sophie Scholl)และพี่ชายของเธอ ฮันส์ โชลล์(Hans Scholl)และผู้สนับสนุนในกลุ่มนักเคลื่อนไหว กุหลาบสีขาว(die Weiße Rose) การพิจารณาคดีได้ข้อสรุปในเวลาที่น้อยกว่าหนึ่งชั่วโมงโดยไม่มีหลักฐานที่นำเสนอหรือมีข้อโต้แย้งที่ทำโดยทั้งสองฝ่าย ประธานศาลมักจะทำหน้าที่เป็นอัยการ,การประณามต่อจำเลย,แล้วออกเสียงคำตัดสินและประโยคของเขาโดยไม่ได้รับการคัดค้านจากทนายฝ่ายจำเลย,ที่มักจะยังคงเงียบตลอด ซึ่งมักจะเข้าข้างฝ่ายโจกท์,ไปยังจุดที่ถูกลากก่อนที่มันจะเป็นประหนึ่งการลงโทษประหารชีวิต ในขณะที่นาซีเยอรมนีไม่ได้เป็นกฏของกฎหมายรัฐ,ศาลประชาชนได้ชำระบ่อยด้วยแม้กฎหมายที่ได้ระบุและขั้นตอนของการพิจารณาคดีเยอรมันปกติและทำให้โดดเด่นได้อย่างง่ายดายด้วยการเป็น"ศาลเถื่อน"(kangaroo court)
ครีเอเตอร์
ครีเอเตอร์ () เป็นวงแทรชเมทัลจากเอสเซิน ประเทศเยอรมนี ก่อตั้งขึ้นเมื่อปี ค.ศ. 1982 ด้วยสไตล์ดนตรีของครีเอเตอร์ที่มีความคล้ายคลึงกับวง โซดอม เดสสตัครชัน และทานคาร์ด ทำให้ได้รับการยกย่องให้เป็นหนึ่งในสี่บิ๊กโฟว์แห่งกลุ่มทิวโทนิกแทรชเมทัล หรือ กลุ่มแทรชเมทัลของเยอรมัน นอกจากนี้ ด้วยเนื้อหาของเพลงและดนตรีของครีเอเตอร์นี้เอง ที่ผลักดันแนวเดทเมทัล และ แบล็กเมทัล ขึ้นในเวลาต่อมา ครีเอเตอร์ประสบความสำเร็จด้านยอดจำหน่ายกว่า 2 ล้านชุดทั่วโลก ทำให้เป็นหนึ่งในวงแทรชเมทัลสัญชาติเยอรมันที่มียอดจำหน่ายสูงที่สุดตลอดกาล
ครีเอเตอร์มีการเปลี่ยนแปลงสไตล์การเล่นดนตรีหลายครั้งในหลายปีที่ผ่านมา เริ่มจากอิทธิพลของวงเวนอม ในทำนองที่รวดเร็วแบบ สปีดเมทัล จนต่อมาก็ได้เปลี่ยนไปเล่นแนว แทรชเมทัล เป็นหลัก แม้ว่าในช่วงทศวรรษที่ 90 วงจะหันไปเล่นแนว อินดัสเทรียลเมทัล และ กอทิกเมทัล ก็ตาม จนในที่สุดในช่วงต้นทศวรรษที่ 20 วงก็กลับไปสู่แนวแทรชเมทัลเดิม ซึ่งกลายเป็นแนวที่พวกเขายึดมั่นเล่นมาจวบจนปัจจุบัน
ปัจจุบัน ครีเอเตอร์ได้ออกสตูดิโออัลบั้มมาแล้วถึง 14 อัลบั้ม 2 อีพี 2 อัลบั้มแสดงสด และ 3 อัลบั้มรวมเพลง พวกเขาประสบความสำเร็จในฐานแฟนเพลงแทรชเมทัลใต้ดินระดับสากล นอกจากนี้ยังเป็นวงแทรชเมทัลวงแรกที่มีโอกาสได้เซนต์สัญญาเข้าค่ายเพลงใหญ่อย่างอีพิก ในปี ค.ศ. 1988 อัลบั้ม "Phantom Antichrist" (2012) และ "Gods of Violence" (2017) ซึ่งเป็นอัลบั้มที่ 13 และ 14 ของวง ประสบความสำเร็จด้วยการไต่ขึ้นอันดับหนึ่งบนเยอรมันชาร์ต และอันดับสูงๆ ในหลายชาร์ตของประเทศอื่นๆ